title: FS La Galissonnière (1872)

text: La Galissonnière oli Ranskan laivaston vuonna 1872 vesillelaskettu La Galissonnière -luokan panssarikorvetti.


title: FS La Galissonnière (1872)

text: Alus tilattiin Brestin laivastontelakalta ja sen köli laskettiin 22. kesäkuuta 1868. Alus laskettiin vesille 7. toukokuuta 1872 ja se aloitti koeajot 20. huhtikuuta 1874. Alus otettiin palvelukseen vielä samana kesänä 18. heinäkuuta.


title: FS La Galissonnière (1872)

text: Alus liitettiin 16. toukokuuta 1874 Tyynenmeren laivueeseen lippulaivaksi lippu-upseerina kontra-amiraali Perigot. Alus palasi Brestiin 19. maaliskuuta 1877 kierrettyään maapallon Suezin kanavan kautta. Alus sijoitettiin reserviin, mistä se palautettiin palvelukseen 15. elokuuta 1878 Karibian laivueen lippulaivaksi. Kontra-amiraali Peyron nosti lippunsa alukselle 6. lokakuuta. Alus palasi kaksi vuotta myöhemmin Cherbourgiin, jossa se siirrettiin reserviin 13. toukokuuta 1880.


title: FS La Galissonnière (1872)

text: Aluksesta tehtiin 27. toukokuuta 1881 Lähi-Idän laivueeseen kontra-amiraali Alfred Conradin lippulaiva. Heinäkuussa alus tulitti Tunisian Sfaxia Ranskan miehittäessä Tunisian. Alkuvuodesta 1882 alus oli Aleksandriassa hieman ennen kuin Britannian kuninkaallinen laivasto tulitti satamaa Britannian ja Egyptin välisen sodan alkaessa. "La Galissonnière" viipyi Välimerellä vuoden 1883.


title: FS La Galissonnière (1872)

text: Alus vapautti huhtikuussa 1884 "Victorieusen" Kauko-Idän laivueen komentajan vara-amiraali Amèdée Courbetin lippulaivan tehtävistä ja siten se osallistui Kiinan Ranskan sotaan 1884-1885. Se osallistui Fuzhoun taistelun loppuun elokuussa yrittäen ohittaa kiinalaisten hallinnoiman rannikkolinnakkeen Fort Kimpain, joka hallitsi Min-joen suuta. Alus ei kyennyt tuhoamaan linnaketta ja se vaurioitui lievästi keulaansa osuneesta ammuksesta, joka surmasi yhden miehistönjäsenen. Alus huolsi lokakuussa Tamsuin taistelussa maihin laskettuja joukkoja, jotka kuitenkin joutuivat vetäytymään menettäen yhdeksän miestä. Aluksen muista tehtävistä sodan aikana ei ole tietoja. Alus määrättiin palaamaan Ranskaan helmikuussa 1886, ja se kiinnittyi viimeisen kerran Cherbourgiin. Se poistettiin alusluettelosta 24. joulukuuta 1894.


title: Kirkwallin lentoasema

text: Kirkwallin lentoasema (IATA: KOI, ICAO: EGPA) on Orkneysaarien päälentoasema. Se sijaitsee 4,6 kilometriä Kirkwallista koilliseen.


title: Kirkwallin lentoasema

text: Lentoasema rakennettiin vuonna 1940 RAF:n käyttöön läheisen laivastotukikohdan puolustukseksi. Vuodesta 1943 eteenpäin kenttää käytti Royal Naval Air Service. Kentän omistus siirtyi vuonna 1948 Britannian siviili-ilmailuministeriölle ja vuonna 1986 nykyiselle omistajalle, Highlands and Islands Airportsille.


title: Canon de 164 mm Modèle 1893

text: Canon de 164 mm Modèle 1893 oli ranskalainen keskiraskas laivatykki, joka oli apuaseena Ranskan laivaston predreadnought-taistelulaivoissa ja panssariristeilijöissä ensimmäisessä maailmansodassa. Sitä käytettiin lisäksi rautatietykistössä kummassakin maailmansodassa ja rannikkotykkinä toisessa maailmansodassa.


title: Canon de 164 mm Modèle 1893

text: Tykki korvattiin parannellulla Modèle 1893/96 tykillä.


title: Canon de 164 mm Modèle 1893

text: Canon de 164 Modéle 1893 oli 45 pituuskaliiperin ajalle tyypillinen ranskalaisvalmisteinen keskiraskas tykki. Se oli varustettu kierrelukolla ja siinä käytettiin kartussilaukausta.


title: Canon de 164 mm Modèle 1893

text: Aluksille Modèle 1893 ja Modèle 1893/96 tykit asennettiin kasematteihin ja niiden korotuskulmat olivat -10 - +25 astetta. Ne käyttivät 52 kilogramman ammuksia, joiden lähtönopeus oli 865 metriä sekunnissa. Tykin tehokas maksimikantama oli 9000 metriä. Tykkiä asennettiin myös jonkin verran yksi ja kaksiputkisiin torneihin.


title: Mary Somerville

text: Mary Fairfax Greig Somerville (26. joulukuuta 1780 Edinburgh, Skotlanti – 29. marraskuuta 1872 Napoli, Italia) oli skotlantilainen matemaatikko. Hän käänsi matemaattista kirjallisuutta ranskasta englantiin. Hänen huomattavin käännöstyönsä oli Laplacen teoksen "Mechanique celeste" käännös, joka ilmestyi vuonna 1831 nimellä "The Mechanism of the Heavens". Hän oli myös ensimmäinen nainen, jonka tutkimuksia esiteltiin Royal Societyssa. Hän oli yhdessä tähtitieteilijä Caroline Herschelin kanssa ensimmäinen nainen, jonka tutkimus julkaistiin "Philosophical Transactions" -julkaisussa.


title: Mary Somerville

text: Somerville oli kiinnostunut naisten oikeuksista ja ajoi naisten oikeutta koulutukseen sekä naisten äänioikeutta.Somerville sai aikansa klassisen yläluokkaisen naisen koulutuksen ja kasvatuksen. Opintoihin kuului muun muassa ryhtiharjoituksia, kielioppia, lausuntaa, aritmetiikkaa, ranskan kieltä, pianonsoittoa, piirtämistä ja ruoanlaittoa. Matematiikkaa hän opiskeli pääasiassa öisin salaa, koska tuon ajan käsityksen mukaan matematiikkaa ja muita akateemisia opintoja pidettiin vaarallisena naisten mielelle. Somerville meni 24-vuotiaana naimisiin Samuel Griegin kanssa. Kolme vuotta myöhemmin hän jäi leskeksi ja kahden pojan yksinhuoltajaksi.


title: Mango (täsmennyssivu)

text: Mango voi tarkoittaa seuraavia:


title: North Ronaldsayn lentoasema

text: North Ronaldsayn lentoasema (IATA: NRL, ICAO: EGEN) on lentoasema, joka sijaitsee North Ronaldsayn saarella Orkneysaarilla, Skotlannissa.


title: Korppi-Tommola

text: Korppi-Tommola on suomalainen sukunimi, joka on muun muassa seuraavilla henkilöillä:


title: FS Victorieuse (1875)

text: Victorieuse oli Ranskan laivaston vuonna 1875 vesillelaskettu La Galissonnière -luokan panssarikorvetti.


title: FS Victorieuse (1875)

text: Alus tilattiin Toulonin laivastontelakalta ja sen köli laskettiin 5. elokuuta 1869. Alus laskettiin vesille 18. marraskuuta 1875 ja se aloitti koeajot 12. marraskuuta 1876. Alus sijoitettiin niiden päätyttyä Toulonissa reserviin, mistä se otettiin palvelukseen 17. elokuuta 1878.


title: FS Victorieuse (1875)

text: Alus sijoitettiin palvelukseen otettaessa Tyynenmeren laivueen lippulaivaksi ja kontra-amiraali Bergasse de Petit-Thouars nosti alukselle lippunsa. Alus osallistui Marquesas-saarten rauhoittamiseen vuonna 1880. Alus palasi Touloniin 23. toukokuuta 1881.


title: FS Victorieuse (1875)

text: Alus siirrettiin Kiinan laivueen lippulaivaksi 1. joulukuuta 1881 ja kontra-amiraali Meyer nosti alukselle lippunsa. "La Galissonnièren" vapautti "Victorieusen" lippulaivan tehtävistä huhtikuussa 1884. Siitä tuli Ranskaan saavuttuaan Lähi-idän laivueen lippulaiva, mutta alus oli niin huonossa kunnossa ja se siirrettiin Cherbourgissa reserviin. Alus palautettiin palvelukseen 10. helmikuuta 1892 pohjoisen laivueen varakomentajan kontra-amiraali Barreran lippulaivaksi. Heinäkuussa 1893 alus osallistui Iberian rannikolla pidettyihin sotaharjoituksiin. Kaksi vuotta myöhemmin aluksesta tuli kontra-amiraali Ménardin lippulaiva.


title: FS Victorieuse (1875)

text: Alus päätettiin poistaa alusluettelosta, mutta päätös peruutettiin, jotta se voisi saattaa torpedoveneitä Bizerteen. Siirto kuitenkin peruutettiin ja se poistettiin palveluksesta vuonna 1899, jolloin siitä tehtiin Brestin ulkosatamaan vartiolaiva. Alus poistettiin alusluettelosta vuotta myöhemmin.


title: Target

text: Target voi tarkoittaa seuraavia:


title: FS Triomphante (1877)

text: Triomphante oli Ranskan laivaston vuonna 1877 vesillelaskettu La Galissonnière -luokan panssarikorvetti.


title: FS Triomphante (1877)

text: Alus tilattiin Rochefortin laivastontelakalta ja sen köli laskettiin 5. elokuuta 1869. Alus laskettiin vesille 28. maaliskuuta 1877 ja se otettiin palvelukseen 17. lokakuuta 1880.


title: FS Triomphante (1877)

text: Alus sijoitettiin palvelukseen otettaessa Tyynenmeren laivueen lippulaivaksi ja kontra-amiraali Brossard du Corbigny nosti alukselle lippunsa. Se siirrettiin 15. helmikuuta 1883 Lähi-idän laivueeseen kontra-amiraali Conten lippulaivaksi. 28. toukokuuta amiraali sai määräyksen siirtää lippunsa muualla, kun "Triomphante" määrättiin Saigoniin.


title: FS Triomphante (1877)

text: Alus liitettiin 1884 "La Galissonnièren" kanssa vara-amiraali Amédée Courbetin johtamaan Kauko-Idän laivueeseen, jonka mukana alukset osallistuivat Kiinan-Ranskan sodan (1884-1885) taisteluihin. Kumpikin alus osallistui Fuzhoun taisteluun, jossa "Triomphante" upotti puisen tykkiveneen "Zhenwein" sekä tuhosi Min-jokea suojanneita rannikkolinnakkeita. Alukset huolsivat lokakuussa 1884 Tamsuin taistelussa maihinnousseita joukkoja, jotka kuitenkin joutuivat vetäytymään kärsittyään kuitenkin vain viidentoista miehen tappiot kaatuneina ja haavoittuneina. "Triomphante" osallistui Pescadoresien valtaukseen maaliskuussa 1885 menettäen maihinnousuosastostaan kaksi miestä kaatuneina ja viisi haavoittuneina. Aluksesta tuli 1. huhtikuuta Kauko-Idän laivueen lippulaiva, missä tehtävässä se oli 5. helmikuuta 1894 reserviin siirtoonsa saakka.


title: FS Triomphante (1877)

text: Alus poistettiin alusluettelosta 18. heinäkuuta 1896 ja se myytiin romutettavaksi 1903.


title: Jaavalainen kirjaimisto

text: Jaavalainen kirjaimisto on brahmi-kirjoituksesta kehittynyt abugida-tyyppinen kirjoitusjärjestelmä, jota on käytetty 1200-luvulta lähtien jaavan kielen kirjoittamiseen. Sen välitön edeltäjä oli 700-luvulla kehitetty kawi. Nykyisin jaavaa kirjoitetaan pääasiallisesti latinalaisilla kirjaimilla, mutta jaavalaisia kirjaimia opetetaan edelleen kouluissa Indonesian jaavankielisillä alueilla.


title: Jaavalainen kirjaimisto

text: Kirjaimistoa on jaavan lisäksi käytetty myös sundan, balin, osingin ja tenggerin kirjoittamiseen.


title: Stornowayn lentoasema

text: Stornowayn lentoasema (gaeliksi "Port-adhair Steòrnabhagh") (IATA: SYY, ICAO: EGPO) on lentoasema, joka sijaitsee Leodhàsin saarella Ulko-Hebrideillä, Skotlannissa.


title: Stornowayn lentoasema

text: Lentoasema avattiin vuonna 1937. Se oli alkuvuosinaan pääasiassa sotilaskäytössä. RAF:lla oli siellä tukikohta toisen maailmansodan aikana sekä vuosina 1972–1998, jolloin lentoasema oli Nato-joukkojen käytössä. Kylmän sodan aikana (vuosina 1963–1980) lentoasema oli myös 112 Signals Unit Stornowayn tukikohta.


title: Stornowayn lentoasema

text: Nykyisin lentoasemaa käytetään pääasiassa kotimaan matkustajaliikenteeseen. Lisäksi Royal Maililla on päivittäinen postilento, ja Bristow Helicopters operoi pelastushelikoptereita Ison-Britannian rannikkovartioston puolesta. Myös jotkin yksityisomisteiset pienkoneet käyttävät lentoasemaa tukikohtanaan.


title: FS France (1912)

text: France oli Ranskan laivaston vuonna 1914 valmistunut Courbet-luokan taistelulaiva. Alus valmistui osana vuoden 1911 laivasto-ohjelmaa juuri ennen ensimmäistä maailmansotaa ja se oli sodan ajan Välimerellä valvoen Otranton saartoa Adrianmerellä. Alus lähetettiin sisaraluksensa "Jean Bartin" kanssa vuonna 1919 Mustallemerelle tukemaan Venäjän sisällissodan valkoisia. Aluksen miehistö nousi kapinaan huhtikuussa 1919 osittain sotaväsymyksen, kommunismin kannatuksen sekä vaikeiden olosuhteiden vuoksi. Kapinan ja yleisen taistelutahdon heikkouden vuoksi alus palasi vielä kuukauden lopulla Ranskaan. Alus tuhoutui ajettuaan kartoittamaan kariin Ranskan rannikolla vuonna 1922.


title: FS France (1912)

text: Alus tilattiin Brestin laivastontelakalta. Sen köli laskettiin 1. syyskuuta 1910 ja alus laskettiin vesille 3. maaliskuuta 1911. Alus otettiin palvelukseen 19. marraskuuta 1913.


title: FS France (1912)

text: Alus kuljetti heinäkuussa 1914 presidentti Raymond Poincarén valtiovierailulle Pietariin. Alus määrättiin Ranskaan palattuaan Välimerelle.


title: FS France (1912)

text: Alus ajoi karttaan merkitsemättömälle karille Quiberonin lahdella 26. elokuuta 1922. Alus upposi neljä tuntia myöhemmin. Onnettomuudessa sai surmansa ainoastaan kolme miehistönjäsentä.


title: Sumburghin lentoasema

text: Sumburghin lentoasema (IATA: LSI, ICAO: EGPB) on Shetlandinsaarien päälentoasema. Se sijaitsee Mainlandin eteläkärjessä, 31 kilometriä Lerwickistä etelään.


title: Sumburghin lentoasema

text: Lentoaseman erikoisuus on 550 metrin pituinen helikopterikiitotie 06/24. Kiitotien 09 länsipää risteää A970-tien kanssa. Autojen pääsy kiitotielle estetään tasoristeyspuomein, kun lentokone on nousemassa tai laskeutumassa.


title: Sumburghin lentoasema

text: Ensimmäisen ruohokiitotien alueelle raivasi kapteeni E. E. Fresson vuonna 1936. Kenttä avattiin 3. kesäkuuta samana vuonna. Ensimmäisen lennon Aberdeenista suoritti Fresson itse De Havilland D.H.89 Dragon Rapide -koneella. Fressonin ansiosta kiitotiet myös päällystettiin: hän sai laivaston vakuuttumaan siitä, että ympärivuotisessa käytössä oleva lentokenttä on välttämätön.


title: Westrayn lentoasema

text: Westrayn letoasema (IATA: WRY, ICAO: EGEW) on lentoasema, joka sijaitsee Aikernessissa Westrayn saarella Orkneysaarilla, Skotlannissa. Se tunnetaan parhaiten lentoyhteydestä Papa Westrayn lentoasemalle. Lentomatka on 2,8 kilometriä ja lentoaika on rullaus mukaan lukien kaksi minuuttia. Kyseessä on maailman lyhin säännöllinen lento. Papa Westrayn lisäksi Westraysta on lentoja myös Kirkwalliin.


title: Westrayn lentoasema

text: Westaryn lentoasemaa ei ole valaistu, joten sitä ei käytetä yöaikaan.


title: Syreenien kukkiessa

text: Syreenien kukkiessa ("Lilac Time") on vuonna 1928 ensi-iltansa saanut yhdysvaltalainen romanttinen mykkäelokuva. Sen pääosia esittävät Colleen Moore ja Gary Cooper. Elokuvan ensi-ilta oli Suomessa lokakuussa 1929, jolloin siitä oli jo tullut jättimenestys Yhdysvalloissa. Jane Cowl oli käsikirjoittanut sekä pääroolittanut näytelmäversion, joka menestyi Broadwayllä sen esitysvuonna 1917. Frank Lloyd ohjasi elokuvaan joitakin lisäkohtauksia.


title: Syreenien kukkiessa

text: Ranskalaisen talon tytär Jeannine kiinnostuu vierailulle tulevista komeista lentäjistä, jotka taistelevat Britannian ilmavoimissa ensimmäisessä maailmansodassa. Yksi heistä rakastuu Jeannineen ja lupaa komennuksen jälkeen palata tämän luokse.


title: Emil Öhberg

text: Emil Öhberg (s. 20. kesäkuuta 1993) on suomalainen jalkapalloilija, joka pelaa Ykkösessä pelaavan FF Jaron riveissä. Pelipaikaltaan hän on maalivahti, ja debyyttinsä liigatasolla Öhberg teki kaudella 2013.


title: Emil Öhberg

text: Öhberg on pelannut Jaron junioriluokat läpi aina B-junioreihin asti, jossa nuorukainen voitti SM-pronssia kaudella 2010. Kausi 2011 meni aluksi Saksassa ja sitten Kakkosessa pelanneen JBK:n riveissä. Vuosi 2012 kului Turussa TPS:n organisaatiossa, jossa peliaikaa tuli miesjoukkueessa vain Kakkosessa pelanneen farmiseura ÅIFK:n maalissa. Kaudella 2013 Öhberg palasi Pietarsaareen Jaron riveihin varamaalivahdiksi. Debyytti Veikkausliigassa tapahtui kaudella 2013, ja kaikkiaan Veikkausliigapelejä Öhbergillä kertyi Jarossa 16. Jesse Östin siirryttyä Jarosta Ruotsiin Öhberg otti Ykköseen pudonneessa Jarossa ykkösmaalivahdin paikan.,


title: Martin Max

text: Martin Max (s. 7. elokuuta 1968 Tarnowskie Góry, Puola) on saksalainen uransa lopettanut jalkapalloilija. Pelipaikaltaan hän oli hyökkääjä.


title: Martin Max

text: Max pelasi Saksan pääsarjaa Bundesliigaa Borussia Mönchengladbachissa (1989–1995), FC Schalke 04:ssä (1995–1999), TSV 1860 Münchenissä (1999–2003) ja FC Hansa Rostockissa (2003–2004) yhteensä 396 ottelua, joissa hän teki 126 maalia. Hän on sarjan kaikkien aikojen 25. paras maalintekijä.


title: Martin Max

text: Borussia Mönchengladbach eteni Maxin aikana Saksan cupin loppuotteluun kahdesti – 1991–1992 ja 1994–1995. Näistä seura voitti jälkimmäisen. Bundesliigassa Max ylsi parhaimmillaan kolmanneksi Schalke 04:n kanssa kaudella 1995–1996. Schalke 04:ssä pelatessaan Max oli myös voittamassa UEFA Cupia kaudella 1996–1997.


title: Martin Max

text: Maalimäärällä mitattuna Maxin paras kausi oli 2003–2004, joka oli hänen ainoansa Hansa Rostockissa ja jäi myös hänen ammattilaisuransa viimeiseksi. Max teki kauden aikana 20 maalia 33:ssa sarjaottelussa. Hän pelasi urallaan myös neljä muuta yli kymmenen maalin Bundesliiga-kautta. Kaudella 1999–2000 hän voitti sarjan maalikuninkuuden yksinään 19:llä maalilla ja kaudella 2001–2002 hän jakoi voiton Márcio Amoroson kanssa 18:lla maalilla.


title: Martin Max

text: Saksan maajoukkueessa Max pelasi yhden A-maaottelun, 17. huhtikuuta 2002 Argentiinaa vastaan. Hän tuli ottelussa vaihdosta kentälle 83. minuutilla Torsten Fringsin tilalle.Henkilökohtaiset palkinnot:


title: Oskari Qvick

text: Oskari Qvick (s. 15. joulukuuta 1997) on suomalainen jalkapalloilija, joka pelaa Veikkausliigaa FC Interin riveissä. Pelipaikaltaan hän on keskikenttäpelaaja ja hänen pelinumeronsa on 28. Debyyttinsä liigatasolla Qvick teki kaudella 2013 vasta 15-vuotiaana. Miesten liigaotteluissa Qvick ei ole vielä saanut suurempaa vastuuta, vaan hän pelaa edelleen tiiviisti Interin A- ja B-junioreiden mukana. Hän on saanut tililleen seitsemän ottelua Suomen poikamaajoukkueissa.


title: Knockhill Racing Circuit

text: Knockhill Racing Circuit on Skotlannissa Fifen alueella, 10 kilometriä Dunfermlinestä pohjoiseen sijaitseva moottorirata. Se on avattu vuonna 1974, ja on Skotlannin kansallinen moottoriurheilun keskus.


title: Knockhill Racing Circuit

text: Vaikka rata on lyhyt ja siinä on vähän mutkia, sen haastavuutta lisäävät isot korkeusvaihtelut ja Skotlannin rannikkoseudun epävakaa sää.


title: Knockhill Racing Circuit

text: Knockhillissä järjestetään pääasiassa kansallisen tason kilpailuja, joista tärkeimpinä vuosittain BTCC-sarjan osakilpailu. Sarja vieraili ensimmäistä kertaa radalla vuonna 1992.


title: Aleksandr Tumasjan

text: Aleksandr Tumasjan (s. 15. lokakuuta 1992 Venäjä) on venäläis-armenialainen jalkapalloilija, joka on pelannut Veikkausliigaa FF Jaron riveissä. Pelipaikaltaan hän on keskikenttäpelaaja.


title: Aleksandr Tumasjan

text:
Aleksandr Tumasjan pelasi nuoruudessaan Krasnodarin alueen joukkueissa. Suomeen Tumasjan saapui kaudella 2013. Hän tuli Jaroon Donin Rostovista, jossa Jaron valmentaja Aleksei Jeremenko ja josta Tumasjanin vanhempi veli Denis Tumasjan oli 2000-luvun alussa tullut pelaamaan Jaroon.
Aleksandr Tumasjan saikin heti ensimmäisellä liigakaudellaan vastuuta pelaavassa kokoonpanossa 23 ottelun verran. Seuraavalla kaudella hän pelasi vain yhden ottelun Jarossa ja kaksi ottelua Kakkosen JBK:ssa. Kauden 2015 lopulla elokuussa Kakkosessa pelannut TP-47 kiinnitti Tumasjanin joukkueeseensa, jossa hän pelasi kauden 2015 loppuun.


title: Aleksandr Tumasjan

text: Tumasjan pelasi ensimmäisen kerran Armenian maajoukkueessa 31. toukokuuta 2014. Kaikkiaan hän on pelannut kaksi maaottelua.


title: No Game No Life

text: No Game No Life on Yuu Kamiyan kirjoittama ja kuvittama romaanisarja. Se on sovitettu myös samannimiseksi animesarjaksi ja mangaksi, jota Kamiya tekee itse vaimonsa Mashiro Hiiragin kanssa.


title: No Game No Life

text: Sarja sijoittuu rinnakkaistodellisuus Disboardiin, jossa kaikki ihmisten riidat ja konfliktit ratkaistaan peleillä. Peleiksi lasketaan muun muassa lautapelit, vedonlyönnit, korttipelit, ja videopelit, joissa voittamiseen tarvitaan joko tuuria, strategioita, taikka joitakin erityistaitoja.


title: No Game No Life

text: Maailman on luonut Jumala nimeltä Tet, joka nähdään yleensä pienen pojan muodossa. Tet on asettanut maailmalleen seuraavanlaiset säännöt, joita on ehdottomasti noudatettava:


title: No Game No Life

text: Disboard on rinnakkaistodellisuus joka rikkoo monia fysiikan lakeja. Maailmasta löytyy paljon mystisiä eläimiä, kuten lohikäärmeitä. Maailmassa on 16 eri ihmisrotua, joilla on omat valtionsa ja rajansa.


title: No Game No Life

text: Sora ja Shiro ovat toisistaan täysin riippuvaisia. He ovat eläneet lähes koko elämänsä yhdessä. Mikäli heidät erottaa toisistaan edes vähäksi aikaa, molemmat heistä saavat paniikkikohtauksen, koska eivät voi elää ilman toisiaan. Molemmat heistä ovat syntyneet maapallolla, kunnes Jumala Tet teleporttasi heidät Disboardin maailmaan. Sisarukset olivat aikoinaan maapallolla legenda. He eivät hävinneet missään pelissä koskaan, ennen saapumistaan Disboard maailmaan.


title: No Game No Life

text: Sora ja Shiro ovat elävä legenda. Kukaan ei tiedä heidän nimiään, mutta he eivät ole koskaan hävinneet missään pelissä kertaakaan. Heitä on usein luultu huijareiksi ja hakkereiksi, koska he ovat voittaneet peleissä, joissa voittamisen pitäisi olla miltei mahdotonta. Tosiasia on kuitenkin se, että Sora ja Shiro pelaavat yleensä reilusti ja he ovat vain niin "taitavia", ettei heitä voi normaali maapallon ihminen mitenkään voittaa. Kun Jumala Tet saa tietää näistä sisaruksista, Tet haastaa Soran ja Shiron shakkipeliin. Taistelusta tulee todella tiukka, mutta Sora ja Shiro voittavat Jumalan. Tämän jälkeen Tet teleporttaa sisarukset omaan maailmaansa, jossa kaikki ratkaistaan pelaamalla pelejä.


title: Sulindaakki

text: Sulindaakki (CHSOF) on indolyyliryhmän sisältävä sulfoksideihin kuuluva lääkeaine. Yhdisteellä on kipua lievittäviä ja kuumetta alentavia vaikutuksia ja sitä käytetään tulehduskipulääkkeenä muun muassa nivelreuman hoidossa. Lääketehdas MSD toi joitakin vuosia valmistetta Suomeenkin nimellä "Clinoril".


title: Sulindaakki

text: Huoneenlämpötilassa sulindaakki on keltaista kiteistä jauhetta, joka ei käytännöllisesti katsoen liukene veteen happamissa olosuhteissa, mutta paremmin neutraaleihin tai emäksisiin liuoksiin. Yhdiste liukenee etanoliin, metanoliin ja pieniä määriä etyyliasetaattiin.


title: Sulindaakki

text: Sulindaakki on aihiolääke, joka pelkistyy elimistössä aktiiviseksi sulfidijohdannaiseksi. Aktiivisen johdannaisen lisäksi muodostuu myös kipulääkkeenä inaktiivisia metaboliitteja kuten sulfoni ja hydroksyloituja johdannaisia. Sulindaakin aktiivinen sulfidimetaboliitti on syklo-oksigenaasientsyymien inhibiittori eli niin kutsuttu COX-inhibiittori. Syklo-oksigenaasientsyymin toiminnan estyessä prostaglandiinien biosynteesi estyy, mikä lievittää tulehdustilaa elimistössä. Kivunlievityksessä sulindaakin teho on indometasiiniin verrattava, mutta tulehdusta vähentävät vaikutukset ovat heikompia, joskin pitempivaikutteisia. Sulindaakkia voidaan käyttää lievän tai keskivaikean kivun lievittämiseen nivelreumaa, nivelrikkoa tai kihtiä sairastavilla potilailla.


title: Sulindaakki

text: Tavallinen annostus sulindaakilla on 100–200 mg kahdesti päivässä, kun se indometasiinilla on 25–50 mg kahdesti tai kolmesti. Valmiste imeytyy suun kautta otettuna ruoansulatuskanavasta yli 90-prosenttisesti. Lääke metaboloituu maksassa ja inaktiiviset hajoamistuotteet erittyvät osittain virtsaan, osittain ulosteeseen.


title: Sulindaakki

text: Tyypillisimpiä sulindaakin aiheuttamia haittavaikutuksia ovat ruuansulatuskanavan oireet kuten huonovointisuus, vatsakipu ja ummetus. Muihin tulehduskipulääkkeisiin verrattuna riski vatsahaavan saamiseen on alhaisempi. Lääkeaine voi aiheuttaa myös päänsärkyä ja huimausta. Allergiset iho-oireet ovat harvinaisia, joskin hitaasti ilmaantuvia ja toisinaan vakavia, jopa Stevens-Johnsonin oireyhtymä on kuvattu. Maksaan ja haimaan kohdistuu lääkkeestä muita tulehduskipulääkeitä pahempaa rasitusta pitkän puoliintumisajan ja enterohepaattisen kierron vuoksi. Maksaan kohdistuvat sivuvaikutukset ovat sulindaakillakin silti harvinaisempia kuin parasetamolilla. On huomattava, että aktiivisen aineenvaihduntatuotteen puoliintuminen on puolta hitaampi kuin aihiovalmisteen.


title: Sulindaakki

text: On todettu, että rotilla osa sulindaakista erittyy maitoon. Ihmiskokeilla asiaa ei ole varmistettu. Käyttöä raskauden ja imetyksen aikana ei suositella Yhdysvalloissakaan, missä lääkettä on reseptivalmisteena saatavissa.


title: Sulindaakki

text: Suilndaakkisynteesin lähtöaine on 2-metyyli-3-(p-fluorifenyyli)propaanihappo, joka syklisoituu polyfosforihapon vaikutuksesta indanonijohdannaiseksi. Tämä on molekyylinsisäinen Friedel–Crafts-asylointi. Reformatski-reaktio indanonijohdannaisen ja metyylibromiasetaatin välillä sinkin läsnä ollessa muodostaa tertiäärisen alkoholin, josta p-tolueenisulfonihapon vaikutuksesta eliminoituu vettä ja muodostuu alkeeni. Muodostuvan tuotteen orto-asemassa aromaattiseen bentseenirenkaaseen nähden sijaitseva protoni on suhteellisen hapan ja yhdiste reagoi kondensaatioreaktiolla emäksisissä olosuhteissa p-tiometyylibentsaldehydin kanssa. Emäksenä käytetään natriummetoksidia. Emäksisissä olosuhteissa tapahtuu myös esteriryhmän hydrolyysi. Reaktion viimeisessä vaiheessa hapetetaan tioryhmä sulfoksidiryhmäksi natriumperjodaatilla.


title: FS Paixhans (1862)

text: Paixhans oli Ranskan laivaston vuonna 1862 vesillelaskettu Palestro-luokan uiva patteri.


title: FS Paixhans (1862)

text: Alus tilattiin 18. kesäkuuta 1859 Bordeauxista Frere Armanilta ja sen köli laskettiin 24. toukokuuta 1859. Alus laskettiin vesille 9. syyskuuta 1862 ja se otettiin palvelukseen vielä 5. toukokuutaa 1863.


title: FS Paixhans (1862)

text: David Cazelles varusti alusta Rochefortissa helmikuusta heinäkuuhun 1863. Alus siirrettiin 13. heinäkuuta toisen luokan reserviin, mistä se siirrettiin 16. huhtikuuta 1864 edelleen kolmannen luokan reserviin (pois palveluksesta). Alus poistettiin Rochefortissa alusluettosta 21. elokuuta 1871 ja se oli romutettavana elokuusta seuraavan vuoden helmikuuhun.


title: FS Pei Ho (1861)

text: Peï Ho oli Ranskan laivaston vuonna 1861 vesillelaskettu Palestro-luokan uiva patteri.


title: FS Pei Ho (1861)

text: Alus tilattiin 18. kesäkuuta 1859 Bordeauxista Frere Armanilta ja sen köli laskettiin 20. heinäkuuta 1859. Alus laskettiin vesille 25. toukokuuta 1861 ja se otettiin palvelukseen heinäkuussa 1962.


title: FS Pei Ho (1861)

text: Aluksen palvelukseenotto aloitettiin 15. heinäkuuta 1861 ja ensimmäinen palvelusjakso alkoi 5. lokakuuta. Louis Marc Willotte tyhjensi aluksen Rochefortissa 3. maaliskuuta 1862 alkaen, minkä jälkeen alus siirrettiin 24. maaliskuuta 1864 toisen luokan reserviin ja edelleen 1. helmikuuta 1865 kolmannen luokan reserviin (pois palveluksesta). Alus poistettiin Rochefortissa alusluettosta 15. marraskuuta 1869 ja se romutettiin huhtikuusta 1870 lokakuuhun 1971.


title: FS Saïgon (1861)

text: Saïgon oli Ranskan laivaston vuonna 1861 vesillelaskettu Palestro-luokan uiva patteri.


title: FS Saïgon (1861)

text: Alus tilattiin 18. kesäkuuta 1859 Bordeauxista Frere Armanilta ja sen köli laskettiin 20. heinäkuuta 1859. Alus laskettiin vesille 25. toukokuuta 1861 ja se otettiin palvelukseen elokuussa 1862.


title: FS Saïgon (1861)

text: Alus otettiin 10. lokakuuta 1861 ensimmäisen kerran palvelukseen ja Louis Marc Willotte riisui aluksen varustuksen Rochefortissa huhtikuusta marraskuuhun 1862. Alus siirrettiin 1. tammikuuta 1863 toisen luokan reserviin. Aluksella syttyi 15. marraskuuta tulipalo ja se upposi Charenteen. Hylky nostettiin 30. marraskuuta ja se poistettiin palveluksesta 1. tammikuuta 1864. Maaliskuussa kunnostus saatiin päätökseen. Alus poistettiin alusluettosta Rochefortissa 21. elokuuta 1871. Alus purettiin osittain, kun se muutettiin tammikuusta huhtikuuhun 1872 sotalaivojen miehistöjen vastaanottoalukseksi. Alus romutettiin lopullisesti vuonna 1884.


title: Caerlaverockin linna

text: Caerlaverockin linna on vallihaudallinen 1200-luvulla rakennettu linna Skotlannin etelärannikolla. Se oli Maxwellin klaanin omistuksessa 1600-luvulle, jolloin se hylättiin vuoden 1640 piirityksen jälkeen.


title: Caerlaverockin linna

text: Linnan lähistöllä oleva luonnonsuojelualue on valkoposkihanhien tärkeä talvehtimisalue.


title: Armeniansahrami

text: Armeniansahrami ("Crocus angustifolius") on sahramien sukuun kuuluva laji. Sitä tavataan luonnonvaraisena Krimin niemimaalla ja Kaukasuksen vuoriston alueella. Yhdestä mukulasta kehittyy kolme kukkavartta ja 3-6 lehteä. Kukka on enimmäkseen keltainen ja sen ulkopinnalla on violetteja raitoja. Kehälehdet ovat taaksepäin kiertyneitä. Lehdet ovat kapeat ja niissä on valkoinen pitkittäinen raita. Armeniansahrami kukkii maaliskuulla. Kasvi menestyy aurinkoisella, lämpimällä, suojaisella ja kuivalla kasvupaikalla. Istutussyvyys on 10 cm ja istutustiheys 5-10 cm. Kasvia voi lisätä myös jakamalla syksyllä. Syksyllä lehdet jätetään paikoilleen lakastumiseen saakka.


title: Christoffer Sundqvist

text: Christoffer Sundqvist (s. 7. toukokuuta 1978, Tukholma) on suomalainen klarinetisti. Vuodesta 2005 lähtien Sundqvist on toiminut Radion sinfoniaorkesterin sooloklarinetistina. Hän esiintyy säännöllisesti eri orkesterien solistina ja kamarimuusikkona sekä opettaa klarinetinsoittoa Sibelius-Akatemiassa ja mestarikursseilla. Sundqvist tunnetaan monipuolisena muusikkona, jonka ohjelmisto kattaa teoksia perusohjelmistosta uusiin tilaussävellyksiin.


title: Christoffer Sundqvist

text: Vuodesta 2013 lähtien Sundqvist on toiminut Jakobstads Sinfoniettan taiteellisena johtajana sekä yhdessä säveltäjä Sebastian Fagerlundin kanssa Pietarsaareen perustamansa Rusk-kamarimusiikkifestivaalin taiteellisena johtajana.


title: Christoffer Sundqvist

text: Christoffer Sundqvist aloitti klarinetinsoiton Pietarsaaren konservatoriossa Bernhard Nylundin oppilaana. Vuonna 2002 hän suoritti diplomin Sibelius-Akatemiassa opettajanaan Anna-Maija Korsimaa ja jatkoi opintojaan Baselin musiikkikorkeakoulussa Sveitsissä professori Francois Bendan johdolla. Sundqvist on myös osallistunut useille mestarikursseille ja opiskellut kamarimusiikkia lukuisten merkittävien muusikoiden johdolla (mm. Charles Neidich).


title: Christoffer Sundqvist

text: Suoritettuaan diplomin Sundqvist esiintyi aluksi suomalaisten orkesterien solistina soittamalla muun muassa W. A. Mozartin, Carl Nielsenin ja Krzysztof Pendereckin konserttoja sekä toimi kamarimuusikkona. Radion sinfoniaorkesterin vuoden debytantiksi hänet valittiin 2004, ja seuraavasta vuodesta lähtien hän on ollut Radion sinfoniaorkesterin sooloklarinetisti.


title: Christoffer Sundqvist

text: Viime vuosina Sundqvist on soittanut lähes kaikkien suomalaisorkestereiden solistina. Ulkomaisista solistivierailuista tärkeimmät orkesterit ovat , Göteborgin sinfoniaorkesteri, Sinfonieorchester Basel, ERSO (Eesti Riiklik Sümfooniaorkester), Nordwestdeutsche Philharmonien ja Norrköpingin sinfoniaorkesteri. Kapellimestareina ovat olleet muun muassa Jukka-Pekka Saraste, John Storgårds, Sakari Oramo, Okko Kamu, Hannu Lintu, Anna-Maria Helsing ja Eugene Zigane.


title: Christoffer Sundqvist

text: Sundqvist on vakituinen vieras eurooppalaisilla musiikkifestivaaleilla. Hän on esiintynyt mm. Varsovan syksyssä, Fürstensaal Classix -festivaalilla Kemptenissä Saksassa ja MärzMusik-festivaalilla [Berliini]]ssä sekä West Cork -kamarimusiikkifestivaalilla Bantryssä Irlannissa.


title: Christoffer Sundqvist

text: Sundqvist on kantaesittänyt useita konserttoja: Radion sinfoniaorkesterin solistina Aulis Sallisen konserton klarinetille ja alttoviululle yhdessä Tommi Aallon kanssa (2007) ja Erkki-Sven Tüürin klarinettikonserton (2013), sekä Vaasan kaupunginorkesterin solistina Korsholman musiikkijuhlilla Sebastian Fagerlundin klarinettikonserton (2006) ja Jakobstads Orkesterin solistina Markus Fageruddin konserton kahdelle klarinetille "Melting Century Rondos" Björn Nymanin kanssa (2004). Vuonna 2011 Sundqvist toi takaisin julkisuuteen viimeksi 1970-luvulla esitetyn Pehr Henrik Nordgrenin klarinettikonserton.


title: Christoffer Sundqvist

text: Kamarimuusikkona Sundqvist on aktiivinen. Vuonna 1997 hän oli mukana perustamassa Arktinen hysteria -puhallinkvintettiä. Hänelle toinen tärkeä kamarimusiikkikoonpano on ollut turkulainen Plus Ensemble. Sundqvist on esiintynyt useissa kamarimusiikkikokoonpanoissa ja konsertoinut Suomessa ja ulkomailla sekä kantaesittänyt suomalaisia teoksia, mm. Pehr Henrik Nordgrenin, Atso Almilan ja Magnus Lindbergin sävellyksiä.


title: Christoffer Sundqvist

text: Uusien klarinettiteosten synnyttämiseksi Sundqvist tekee tiivistä yhteistyötä säveltäjien kanssa. Yhteistyö Sebastian Fagerlundin kanssa on tuottanut laajan kansainvälisen huomion saaneen klarinettikonserton lisäksi kantaesitykset teoksista "Fuel" (2010) ja "Sonata" (2011).


title: Christoffer Sundqvist

text: ”RSO:n sooloklarinetisti Christoffer Sundqvist on eleettömästi vain parastaan tarjoten noussut suomalaisten instrumentalistien huipulle. Musisoinnin sulavuus, rytminen kimmoisuus, äärimmäisyydet tavoittava sointikirjo ja varma tyylitaju ovat lumonneet aina, olipa kyse orkesterisooloista, kamarimusiikki- tai solistiesityksistä.” (Jukka Isopuro, Helsingin Sanomat 3.9.2011)


title: Nordstrom (kauppaketju)

text: Nordstrom, Inc. on yhdysvaltalainen luksustavaratalojen ketju, jonka pääkonttori ja suurimmat tavaratalot sijaitsevat Seattlessa Washingtonin osavaltiossa. Nordstrom on keskittynyt kalliimman hintaluokan vaatteisiin, jalkineisiin, asusteisiin ja kosmetiikkaan, joissa sen tärkeimpiä kilpailijoita ovat muut tavarataloketjut, kuten Bloomingdale’s, Neiman Marcus, Saks Fifth Avenue ja Lord & Taylor.


title: Nordstrom (kauppaketju)

text: Nordstromin juuret juontavat vuoteen 1901, jolloin ruotsalaiset maahanmuuttajat John W. Nordstrom ja Carl Wallin perustivat Seattleen kenkäkaupan. Vasta 22 vuotta myöhemmin perustettiin sivuliike, josta ketju alkoi vähitellen kehittyä. Vuonna 1928 John W. Nordstrom luovutti johdon ja omistuksensa kahdelle pojalleen, ja seuraavana vuonna myös Wallin luopui osakkeistaan Nordstromin veljesten hyväksi. Kesti vielä 31 vuotta ennen kuin Nordstrom oli kasvanut kahdeksan myymälän ketjuksi kahdessa osavaltiossa. Vuonna 1963 se laajensi valikoimaansa kengistä vaatteisiin ja asusteisiin.


title: Nordstrom (kauppaketju)

text: Vasta kolmannen Nordstrom-sukupolven astuttua yrityksen johtoon se alkoi laajentua valtakunnalliseksi ketjuksi vuonna 1968. Pörssiyritys Nordstromista tuli vuonna 1971. Ranskalainen muotimerkki Façonnable otettiin yhteistyökumppaniksi vuonna 1988, ja vuonna 2000 Nordstrom osti sen. Seitsemää vuotta myöhemmin Nordstrom kuitenkin myi merkin kahdeksan erillistä myymälää eteenpäin mutta jätti sen omien myymälöidensä valikoimiin.


title: Nordstrom (kauppaketju)

text: Vuoden 2011 lopussa Yhdysvalloissa toimi 117 Nordstrom-tavarataloa ja 108 Nordstrom Rack -nimistä outlet-myymälää. Lisäksi yrityksellä on verkkokauppa.


title: Nordstrom (kauppaketju)

text: Nordstrom on aina ollut tunnettu erinomaisesta asiakaspalvelustaan. Talouslehti "Fortunen" listalla ”100 parasta työnantajaa 2007” Nordstrom sijoittui sijalle 24.


title: Papa Westrayn lentoasema

text: Papa Westrayn lentoasema (IATA: PPW, ICAO: EGEP) on lentoasema, joka sijaitsee Papa Westrayn saarella Orkneysaarilla, Skotlannissa. Se tunnetaan parhaiten lentoyhteydestä Westrayn lentoasemalle. Lentomatka on 2,8 kilometriä ja lentoaika on rullaus mukaan lukien kaksi minuuttia. Kyseessä on maailman lyhin säännöllinen lento. Westrayn lisäksi Papa Westraysta on lentoja myös Kirkwalliin ja North Ronaldsaylle.


title: Night Driver

text: Night Driver on vuonna julkaistu ajopeli, jonka kehitti Micronetics Inc. ja julkaisi Atari, Inc.. Peli julkaistiin kolikkopelinä ja on julkaistu myös Atari 2600:lle ja Commodore 64:lle. Peli on yksi varhaisimmista ensimmäisen persoonan ajopeleistä.


title: Night Driver

text: Pelissä on tavoitteena ajaa autolla yöaikaan törmäämättä tiensivuihin. Pelaaja saa pisteitä edetessään. Pelin pituuden saa itse määrittää.


title: Mauro Icardi

text: Mauro Emanuel Icardi Rivero (s. 19. helmikuuta 1993 Rosario) on argentiinalainen jalkapalloilija, joka edustaa Serie A:ssa pelaavaa Inter Milania. Pelipaikaltaan molempijalkainen Icardi on keskushyökkääjä. Icardi tunnetaan temperamenttisena pelaajana. Hän kuuluu myös Argentiinan jalkapallomaajoukkueeseen.


title: Mauro Icardi

text: Icardi edusti espanjalaisseura FC Barcelonan juniorijoukkueita vuosina 2008-2011. Vuonna 2011 hän jätti seuran ja siirtyi italialaiseen Sampdoriaan. Sampdoriassa Icardi teki ammattilaisdebyyttinsä toukokuussa 2012, kun seura pelasi vielä Serie B:ssä. Kauden jälkeen Sampdoria nousi Serie A:han ja Icardi jatkoi seurassa. Hänen kautensa Serie A:ssa oli hyvä, hänen onnistuttua muun muassa kahdesti mestaruuden sittemmin voittanutta Juventusta vastaan 2-1-voittoon päättyneessä pelissä. Lopulta Icardin maalit takasivat genovalaisjoukkueelle sarjapaikan säilytyksen.


title: Mauro Icardi

text: 2013 huhtikuussa selvisi, että Icardi siirtyy tulevaksi kaudeksi Inter Milaniin. Hän teki virallisen debyyttinsä seurassa elokuussa 2013 ja teki kauden 2013-14 aikana yhdeksän maalia 24 pelissä. Kausi 2014-15 alkoi Icardin osalta hyvin, kun hän viimeisteli uransa ensimmäisen Serie A-hattutemppunsa syyskuussa 2014 US Sassuoloa vastaan 7-0 päättyneessä ottelussa. Hän teki kaudella 2014-2015 36 ottelussa hienot 22 maalia ja jakoi sillä Serie A:n maalikuninkuuden Hellas Veronan Luca Tonin kanssa .


title: Mauro Icardi

text: Icardi on edustanut Argentiinaa alle 20-vuotiaiden tasolla, vaikka hän ei ole koskaan edustanut yhtäkään argentiinalaista seuraa. Hän tuntee silti Argentiinassa syntyneenä itsensä argentiinalaiseksi. Argentiinan jalkapallomaajoukkueessa hän teki debyyttinsä lokakuussa 2013 MM-karsintaottelussa Uruguayta vastaan. Hän ei ollut mukana itse MM-kisoissa, joissa Argentiina voitti hopeaa.


title: Mauro Icardi

text: Icardi on naimisissa argentiinalaisen mediapersoonan Wanda Naran kanssa. Nara oli aiemmin naimisissa Icardin entisen joukkuetoverin Maxi Lópezin kanssa, jolloin Icardilla ja Wandalla oli salasuhde Lópezin seläntakana. Salasuhteen paljastuttua Lopez ja Wanda erosivat. Nara ja Icardi menivät naimisiin vain noin puoli vuotta Lópezin ja Naran eron jälkeen. Sampdoriaa edustanut López suuttui tästä ja kieltäytyi kättelemästä maanmiestään Icardia Sampdorian ja Interin välisessä ottelussa, jolle annettiin mediassa lempinimi Wanda-derby.


title: Jere Koponen

text: Jere Koponen (s. 23. toukokuuta 1992) on suomalainen jalkapalloilija, joka pelaa Veikkausliigaa turkulaisen FC Interin riveissä. Koponen on edustanut myös Seinäjoen Jalkapallokerhoa. Hän on turkulaisseura FC Interin kasvatti. Pelipaikaltaan hän on maalivahti ja hänen pelinumeronaan on 1. Debyyttinsä liigatasolla Koponen teki kaudella 2013 ja sai ensimmäisellä liigakaudella tililleen kaikkiaan kahdeksan ottelua. Hän oli ensimmäisellä kerrallaan Interissä rooliltaan lähinnä kakkosveskarina ja haastoi Magnus Bahnea tavoitellessaan torjuntavastuuta. Koponen on pelannut viisi ottelua Suomen poikamaajoukkueissa.


title: Santeri Kumpula

text: Santeri Kumpula (s. 22. marraskuuta 1996 Rovaniemi) on suomalainen jalkapalloilija, joka edustaa Kakkosessa pelaavaa FC Santa Clausia. Pelipaikaltaan hän on keskikenttäpelaaja.


title: Santeri Kumpula

text: Kumpula nousi Rovaniemen Palloseuran edustusjoukkueen mukaan kaudella 2012, jolloin hän pääsi debytoimaan Ykkösessä. Liigatasolla Kumpula esiintyi ensimmäisen kerran kesäkuussa 2014 ottelussa FC Inter Turkua vastaan.


title: Andrea Cossu

text: Andrea Cossu (s. 3. toukokuuta 1980 Cagliari) on italialainen jalkapalloilija, joka edustaa Serie A:ssa pelaavaa Cagliari Calciota. Cossun pelipaikka on hyökkäävä keskikenttä.


title: Andrea Cossu

text: Cossu siirtyi Olbiasta Hellas Veronaan vuonna 1997. Hän edusti seuraa kahdeksan vuotta pelaten yli 90 ottelua. Välissä hän oli myös neljällä lainapestillä, kolme kertaa Lumezzanessa ja kerran Sassari Torreksessa.


title: Andrea Cossu

text: Vuonna 2005 Cossu siirtyi Cagliari Calcioon. Hän pelasi seurassa yhden kauden aikana Serie A:ssa 22 ottelua ilman maaleja. Vuonna 2006 hän palasi takaisin Hellas Veronan väreihin. Cossu edusti seuraa kahden kauden ajan, ennen kuin edessä oli paluu takaisin kotikaupunkiin Cagliariin Cagliari Calcion riveihin. Cossu on edustanut Cagliari Calciota vuodesta 2008 asti ja on pelannut yli kaksisataa Serie A-ottelua. Hän on yksi Cagliarin avainpelaajista nykyisin. Kauden 2014-2015 jälkeen Cagliari putosi Serie A:sta Serie B:hen.


title: Andrea Cossu

text: Cossu on pelannut Italian jalkapallomaajoukkueessa kaksi ottelua vuonna 2010. Helmikuussa 2010 hänet kutsuttiin maajoukkueen mukaan harjoitusotteluun Kamerunia vastaan ja näin hänestä tuli ensimmäinen sardinialainen Italian maajoukkuepelaaja sitten Gianfranco Zolan. Cossu teki debyyttinsä tuossa pelissä. Hänet nimettiin alustavaan miehistöön vuoden 2010 MM-kisoihin, mutta lopulliseen Marcello Lippin miehistöön Cossu ei päässyt.


title: Sainey Nyassi

text: Sainey Nyassi (s. 31. tammikuuta 1989 Gambia) on gambialainen jalkapalloilija, joka pelaa Veikkausliigaa Rovaniemen Palloseuran riveissä. Pelipaikaltaan hän on hyökkääjä ja hänen pelinumeronaan on 24. Nyassi saapui Suomeen kaudeksi 2014 ja onnistui heti ensimmäisellä liigakaudellaan ottamaan vakituisen paikan pelaavassa kokoonpanossa. Debyyttinsä Veikkausliigassa hän teki kesäkuun alussa ottelussa FC Honkaa vastaan.


title: Kevin Larsson

text: Kevin Larsson (s. 31. tammikuuta 1996) on suomalainen jalkapalloilija, joka pelaa Veikkausliigaa FF Jaron riveissä. Pelipaikaltaan hän on hyökkääjä ja hänen pelinumeronaan on 23. debyyttinsä liigatasolla Larsoon on tehnyt kaudella 2014 ja toiminut kauden aikana lähinnä vaihtomiehen roolissa.


title: Ontto kruunu

text: Ontto kruunu ("The Hollow Crown") on brittiläinen historiallinen draamasarja, joka on BBC:n ja NBC:n yhteistuotanto. Sarja esitettiin BBC Two -kanavalla vuonna 2012, ja Suomessa Yle Teema esitti sarjan vuotta myöhemmin.


title: Ontto kruunu

text: Sarjan ensimmäinen tuotantokausi sisältää neljä televisioelokuvaa ja perustuu Shakespearen neljän historiallisen näytelmän kokonaisuuteen, jotka ovat Rikhard II, ja (jotka on käsitelty yhtenä kaksiosaisena elokuvana) sekä Henrik V. Sarjan on näytelmistä sovittanut käsikirjoitukseksi ja ohjannut Richard Eyre, Rupert Goold, Ben Power ja Thea Sharrock. Sarja kertoo kolmen peräkkäisen Englannin kuninkaan tarinan.


title: Ontto kruunu

text: Suomessa televisiolevityksessä elokuvien nimet olivat "Ontto kruunu: Rikhard II", "Ontto kruunu: Henrik IV Ensimmäinen osa", "Ontto kruunu: Henrik IV Toinen osa" ja "Ontto kruunu: Henrik V".


title: Ontto kruunu

text: Toinen tuotantokausi sisältää kolme televisioelokuvaa ja valmistui vuonna 2016. Toisen kauden elokuvat perustuvat kahteen Shakespearin Ruusujen sotaa käsittelevään näytelmään Henrik VI (josta on tehty kaksi elokuvaa) ja Rikhard III. Sarjan on sovittanut valkokankaalle Ben Power, sen on tuottanut Rupert Ryle-Hodges, ja kaikki kolme elokuvaa on ohjannut Dominic Cooke. Toinen kausi sai ensiesityksensa BBC Two -kanavalla toukokuussa 2016.


title: Ontto kruunu

text: Kriitikot ovat arvostaneet sarjaa, ja se on saanut useita Britannian Akatemian TV-palkintoja, esimerkiksi Ben Whishaw sai roolistaan Rikhard II:na parhaan pääosanäyttelijän palkinnon ja Simon Russell Beale roolistaan Falstaffina parhaan miessivuosan palkinnon vuonna 2013.


title: Ontto kruunu

text:
Ontto kruunu: Rikhard II
Ontto kruunu: Henrik IV Ensimmäinen osa


title: Ontto kruunu

text:
Ontto kruunu: Henrik IV Toinen osa
Ontto kruunu: Henrik V


title: Ontto kruunu

text:
Henrik VI, osa yksi
Henrik VI, osa kaksi
Rikhard III


title: Bloomingdale’s

text: Bloomingdale’s on Yhdysvalloissa toimiva ylemmän hintaluokan tavarataloketju, jonka omistaa nykyisin pörssiyhtiö Macy’s, Inc. Vuonna 1861 New Yorkin Manhattanille perustetun vannehamekaupan aloittaman ketjun tärkeimmät kilpailijat ovat Neiman Marcus, Saks Fifth Avenue, Bergdorf Goodman, Barneys New York, Lord & Taylor ja Nordstrom.


title: Bloomingdale’s

text: Syyskuussa 2014 ketjuun kuului 48 toimipistettä Yhdysvalloissa. Ainoa Yhdysvaltain ulkopuolella sijaitseva Bloomingdale’s-tavaratalo perustettiin Dubaihin 2010.


title: Bloomingdale’s

text: Tavaratalon perustaja on newyorkilainen yrittäjä Benjamin Bloomingdale, joka innostui Ranskassa keksitystä naisten vannehameesta ja perusti Manhattanille yrityksen nimeltä "Bloomingdale's Hoopskirt and Ladies’ Notions Shop". Hänen poikansa Lymen ja Joseph hoitivat liikettä sillä aikaa kun isä kiersi kauppaamassa vannehameitaan ympäri Yhdysvaltain itärannikkoa.


title: Bloomingdale’s

text: Liikkeen sijaintipaikka, Manhattanin Upper East Side, oli tuolloin köyhä työväenkaupunginosa, mutta Bloomingdalen kaupasta alkoi silti tulla New Yorkin seurapiirien suosikki. 1870-luvun alussa vannehamemuoti alkoi olla ohi, mutta Bloomingdale laajensi valikoimaa muun muassa korsetteihin ja herrainvaatetukseen. Vähitellen Upper East Side alkoi porvarillistua, kun sinne rakennettiin muun muassa Metropolitan-taidemuseo ja Pyhän Patrickin tuomiokirkko.


title: Bloomingdale’s

text: Vuonna 1886 Bloomingdalen veljekset avasivat alueelle uuden liikkeen suurine näyteikkunoineen Kolmannen Avenuen ja 59. kadun kulmaan. He olivat ensimmäisiä yrittäjiä, jotka oivalsivat olla täyttämättä ikkunoita tavaralla vaan rakentaa sen sijaan tuotteista näyttäviä sommitelmia. Monet tuotteista olivat eurooppalaista tuontitavaraa.


title: Bloomingdale’s

text:
1900-luvun alkuun mennessä Bloomingdale’sin kasvu oli nopeutunut ja tuotevalikoima ulottui naisten kymmenen sentin sukkaparista flyygeleihin. Tavaratalo oli onnekkaasti perustettu hevosvetoisten raitiovaunujen reittien risteyskohtaan, minkä ansiosta se keräsi paljon seuraavaa vaunua odottavia asiakkaita.
Bloomingdale’s teki teemasta suuren mainoskampanjan ”All Cars Transfer to Bloomingdale's”.


title: Bloomingdale’s

text: Pian kaupan painopiste alkoi kuitenkin siirtyä etelämmäs Kuudennelle Avenuelle 14. ja 23. katujen väliselle osuudelle. Automaattipianoista tuli kuitenkin Bloomingdale’sin seuraava menestysartikkeli, ja siitä tuli niiden suurin jakelija koko maassa. Vuonna 1913 tavaratalon maanalaiseen osaan avattiin uusi metroasema, ja kauppa piristyi taas.


title: Bloomingdale’s

text: Vuonna 1930 Bloomingdale’s fuusioitui Federated Department Stores -yhtiöön yhdessä bostonilaisen Filene’s-tavaratalon, Brooklynissä toimivan Abraham and Strausin ja Ohion Columbuksessa toimivan F. & R. Lazarus -tavaratalon kanssa. Vuonna 1931 vähitellen koko korttelin vallannut Bloomingdale’s sai arkkitehtitoimisto Starret and Van Vleckiltä uuden art deco -henkisen ulkoasun.


title: Bloomingdale’s

text: Toisen maailmansodan jälkeen tavaratalo alkoi panostaa yhä enemmän naisten vaatemuotiin ja lanseerasi oman ”Bloomingdale's Collectionin”. Se alkoi pystyttää tiloihinsa näyttelyitä, jotka esittelivät nuorten kansainvälisten nimien aikaansaannoksia sekä kunkin tyyliin sopivaa tavaratalon tuotevalikoimaa. Heihin kuuluivat muiden muassa arkkitehti Frank Gehry ja elokuvaohjaaja Federico Fellini. Vuonna 1949 avattiin toinen myymälä New Yorkin Fresh Meadowsiin.


title: Bloomingdale’s

text: Kansainväliset teemat saivat jatkoa 1960-luvun ”Casa Bella”- ja ”Esprit de France” -näyttelyillä. Yhtiön sisäänostajat hankkivat laatutuotteita ympäri maailmaa. Uusien tavaratalojen lisäksi itärannikolle perustettiin sisustusliikkeiden ketju.


title: Bloomingdale’s

text: Tavaratalo vietti satavuotispäiviään 1972, ja tuli 1970-luvulla yhä tunnetummaksi näyttävistä somistuksistaan, teemanäyttelyistään ja kampanjoistaan. Laatuimagonsa ylläpitämiseksi se teki tunnetuksi uusia suunnittelijanimiä kuten Ralph Lauren, Perry Ellis ja Norma Kamali. Tavarataloihin perustettiin ensimmäisiä shop-in-shop-tyylisiä erikoisosastoja muun muassa Yves Saint-Laurentille ja Calvin Kleinille.


title: Bloomingdale’s

text: Bloomingdale’s julkaisi ensimmäisen postimyyntiluettelonsa 1978. Ensimmäisten kymmenen vuoden mittaan postimyynti kasvoi 25 prosentin vuosivauhdilla. Myös tavarataloketjua laajennettiin itärannikolta Floridaan, Texasiin ja Kaliforniaan.


title: Bloomingdale’s

text: Vuonna 1987 Campeau Corporation osti Bloomingdale’sin emoyhtiön Federated Department Storesin ennätyshintaan ja alkoi saneerata sitä kovalla kädellä. Samalla ilmoitettiin aikeesta avata parikymmentä uutta Bloomingdale’s-tavarataloa Yhdysvaltoihin ja myös Kanadaan vuoteen 1993 mennessä. Ketjun yrityskulttuuri kiristyi niin, että se alkoi heijastua myös asiakaspalveluun ja kuluttajien kokemuksiin. Campeaun käsissä emoyhtiö kuitenkin asetettiin konkurssiin, jonka se onnistui välttämään parin vuoden oikeustaistelun jälkeen. Bloomingdale’sin johto vaihtui ja tavarataloketjun asema markkinoilla alkoi 1990-luvulla taas vakiintua mutta myös herättää entistä vähemmän julkista huomiota.


title: Bloomingdale’s

text: Ketjun viidestoista tavaratalo avattiin 1992 Mall of America -ostoskeskukseen Minneapolisin lähellä, mutta jouduttiin sulkemaan 2012. 2000-luvulla Bloomingdale’s eteni myös muun muassa Atlantaan, San Franciscoon ja San Diegoon. Vuonna 2010 se laajeni Yhdysvaltain ulkopuolelle Dubaihin.


title: Bloomingdale’s

text: Vuosina 2012–2013 Bloomingdale’s on joutunut sulkemaan liikkeensä Minnesotan Mall of American lisäksi Illinois’n Oak Brookissa, Atlantassa, Marylandissä ja Las Vegasissa.


title: Klaes Jenderjan

text: Klaes Jenderjan (18. maaliskuuta 1650 Oulu – 18. helmikuuta 1704 Oulu) oli pohjoissuomalainen suurkauppias ja Oulun raatimies 1600-luvun lopussa.


title: Klaes Jenderjan

text: Jenderjanin vanhemmat olivat laivanvarustaja ja kauppias Klaus Jenderjan (k. noin 1663), joka tuli Ouluun 1642, ja Margaretha Ficke. Jenderjan vannoi porvarivalan 1673. Hänestä tuli koko Pohjois-Pohjanmaan varakkain henkilö elinaikanaan. Muun muassa suurten kuolonvuosien ajalta säilyneiden asiakirjojen perusteella hän oli määrätietoinen, jopa häikäilemätön liikemies. Jenderjan hankki omistukseensa myös maaomaisuutta, kaupungin ympäristössä hänellä oli lopulta hallussaan noin 40 tynnyrinalaa pelto- ja niittymaata. Veljensä Zachriksen kanssa hän lisäksi rakennutti Oulun ensimmäisen vesisahan Merikoskeen, Oulujoen suulle. Sen yhteydessä olivat myös mylly, jauhomylly ja nippuvasarapaja. Raastuvanoikeuden apujäsenenä Jenderjan toimi vuodesta 1676.


title: Klaes Jenderjan

text: Jenderjanilla oli Oulussa kaksikerroksinen kaupunkitalo ja kauppahuone sekä yhteensä 21 kauppa-aittaa Oulussa, Kajaanissa ja Kemin satamassa. Tukholmaan hän vei muun muassa tervaa, mutta myös voita ja kalaa, ja toi sieltä suolaa, tupakkaa ja kulutustavaroita. Jenderjanin kuoltua 1704 hänen omaisuutensa arvon laskettiin olleen 70 788 kuparitaalaria, josta kolmannes oli saatavia talonpojilta. Hänellä oli monipuolinen noin 200 niteen kirjasto, mahdollisesti osin Turun akatemiasta maisteriksi 1700 valmistuneen poikansa Claudiuksen ansiosta. Claudius kuoli vuoden 1702 loppupuolella, molemmat haudattiin Oulun tuomiokirkkoon. Claudiuksen muistoksi julkaistiin henkilöruno 1704 ja hänen isälleen samana vuonna kaksi henkilörunoa.


title: Klaes Jenderjan

text: Jenderjanin puoliso oli Katarina Heikintytär (k. 1737). Hänen pojanpoikansa edellisestä avioliitosta Claus Hoffrén otti Jenderjan -nimen ja ryhtyi jatkamaan isoäitinsä kanssa liiketoimintaa, mutta menehtyi 1724 venäläismiehityksen jälkeen. Lesken kuoltua Jenderjanin omaisuus pirstoutui monelle taholle. Jenderjanin veli Zachris hukkui haaksirikossa jo 1678 ja hänen kaksi sisartaan kuolivat 1697 (Maria, kauppias Gabriel Lithoviuksen puoliso) ja 1698 (Elsa, Oulun linnan päällikön Henrik Gråån puoliso).


title: Vauhdin Maailma (lautapeli)

text: Vauhdin Maailma on aikakauslehti Vauhdin Maailman vuonna 2010 kehittämä moottoriurheiluaiheinen lautapeli. Peli sisältää 400 kysymyskorttia, joissa on 1 400 kysymystä ja 200 kuvakysymyskorttia. Pelin on kehitellyt suomalaisista moottoriurheilun asiantuntijoista koostuva ja Vauhdin Maailman entisen päätoimittajan Peter Geitelin vetämä työryhmä. Pelin idea on samankaltainen esimerkiksi Trivial Pursuit-pelin kanssa. Pelissä on kuusi kysymyskategoriaa; F1, Ralli, Rata, Moottoripyörät, Yleiskysymykset ja Kuvakysymykset. Pelaajan tehtävänä on kerätä pelimerkki näistä jokaisesta kategoriasta. Kun pelaaja saa kaikista aiheista merkit, hän saa vastata lisäkysymykseen, jonka oikein saadessaan hän voittaa pelin. Peli on suunnattu yli 15-vuotiaille pelaajille ja sen on valmistanut Tactic Games Oy. Vauhdin Maailma on suunnattu 2-6 pelaajalle.


title: Sascha Lewandowski

text: Sascha Lewandowski (5. lokakuuta 1971 Dortmund – 8. kesäkuuta 2016 Bochum) oli saksalainen jalkapallovalmentaja.


title: Sascha Lewandowski

text: Lewandowski aloitti valmennusuransa ilman merkittävää pelaajataustaa vuonna 2003 VfL Bochumin juniorivalmentajana. Hän työskenteli Bochumin organisaatiossa myös reservijoukkueen päävalmentajana, kunnes siirtyi vuonna 2007 Bayer 04 Leverkuseniin juniorijoukkueen valmentajaksi. Huhtikuussa 2012 hänestä tuli Leverkusenin päävalmentaja yhdessä Sami Hyypiän kanssa. Kauden jälkeen Lewandowski palasi juniorivalmentajaksi ja valmentajalisenssinsä hankkinut Hyypiä jatkoi edustusjoukkueen peräsimessä. Hyypiän saatua huhtikuussa 2014 potkut tehtävistään Lewandowski otti päävalmentajan tehtävät hoitoonsa loppukauden ajaksi.


title: Sascha Lewandowski

text: Syyskuussa 2015 Lewandowskista tuli 1. FC Union Berlinin päävalmentaja vuoteen 2017 ulottuvalla sopimuksella. Hän erosi tehtävistään burnoutin vuoksi maaliskuussa 2016.


title: Sascha Lewandowski

text: Lewandowski löydettiin kuolleena asunnostaan Bochumista 8. kesäkuuta 2016. Hän oli kärsinyt burnoutista. Poliisin tietojen mukaan Lewandowski oli tehnyt itsemurhan.


title: Dáfni-Ymittós

text: Dáfni-Ymittós ( eli Δήμος Δάφνης-Υμηττού, "Dímos Dáfnis-Ymittoú") on Kreikan kunta, joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 2,35 neliökilometriä ja väkiluku 33 628 (vuonna 2011). Kunnan kuntakeskus on Dáfni.


title: Dáfni-Ymittós

text: Dáfni-Ymittós sijaitsee noin viisi kilometriä Ateenan keskustasta etelään. Kunta syntyi, kun kunnat Dáfni ja Ymittós yhdistyivät vuoden 2011 alussa Kallikrates-suunnitelman mukaisesti.


title: Dáfni-Ymittós

text: Vuoden 2011 kuntauudistuksesta lähtien Dáfni-Ymittoksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Acharnés

text:
Acharnés (; ) on Kreikan kaupunki ja samanniminen kunta (Δήμος Αχαρνών, "Dímos Acharnón"), joka sijaitsee Itä-Attikan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 149,0 neliökilometriä ja väkiluku 106 943. Varsinaisen Acharnéen kaupungin väkiluku on 99 346 (vuonna 2011).
Acharnés on Kreikan yhdeksänneksi suurin kaupunki. Se sijaitsee noin kymmenen kilometriä Ateenan keskustasta pohjoiseen. Kaupunki on ottanut nimensä samalla seudulla sijainneesta antiikin aikaisesta Akharnain demoksesta. Acharnéessa sijaitsee SKA:n rautatieasema eli Acharnéen rautatiekeskus, joka on merkittävä risteysasema.


title: Acharnés

text: Nykyinen Acharnéen kunta muodostui, kun Acharnés ja Thrakomakedónes yhdistyivät vuoden 2011 alussa Kallikrates-suunnitelman mukaisesti.


title: Acharnés

text: Vuoden 2011 kuntauudistuksesta lähtien Acharnéen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Ratu Udre Udre

text: Ratu Udre Udre oli 1800-luvulla elänyt fidžiläinen heimopäällikkö, joka oli Guinnessin ennätyskirjan mukaan historian ”ahkerin ihmissyöjä”. Hänen väitetään elinaikanaan syöneen vähintään 872 ihmistä tai enemmän, tosin kuitenkin alle tuhat. Hän keräsi jokaisen syömänsä ihmisen muistoksi kiven. Kivet ovat edelleen nähtävissä hänen hautansa luona.


title: Filadélfeia-Chalkidóna

text: Filadélfeia-Chalkidóna ( eli Δήμος Φιλαδελφείας-Χαλκηδόνος, "Dímos Filadelfeías-Chalkidónos") on Kreikan kunta, joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kunnan pinta-ala on 3,73 neliökilometriä ja väkiluku 35 556 (vuonna 2011). Kunnan kuntakeskus on Néa Filadélfeia.


title: Filadélfeia-Chalkidóna

text: Filadélfeia-Chalkidóna sijaitsee noin kuusi kilometriä Ateenan keskustasta pohjoiseen. Kunta syntyi, kun kunnat Néa Filadélfeia ja Néa Chalkidóna yhdistyivät vuoden 2011 alussa Kallikrates-suunnitelman mukaisesti.


title: Filadélfeia-Chalkidóna

text: Vuoden 2011 kuntauudistuksesta lähtien Filadélfeia-Chalkidónan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Claymore-luokka

text: Claymore-luokka oli Ranskan laivaston kolmentoista vuosina 1905-1908 valmistetun aluksen hävittäjäluokka. Luokan alukset olivat käytössä ensimmäisessä maailmansodassa.


title: Claymore-luokka

text: Prototyyppi "Claymore" tilattiin 2. syyskuuta 1903 ja samalla viiden jo Rochefortin laivastontelakalta tilatun Arquebuse-luokan aluksen tilaukset siirrettiin Claymore-luokkaan. Luokan uusi rungon muoto ja raskaampien torpedoiden aiheuttama lisämassa teki aluksista yläpainoisia, siten kansirakenteita kevennettiin ja avoin silta muutettiin avoimeksi. Alustyyppi ei osoittautunut onnistuneeksi.


title: Galátsi

text: Galátsi (; ) on Kreikan kaupunki ja samanniminen kunta (Δήμος Γαλατσίου, "Dímos Galatsíou"), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 4,026 neliökilometriä ja väkiluku 59 345 (vuonna 2011).


title: Galátsi

text: Galátsi sijaitsee noin viisi kilometriä Ateenan keskustasta pohjoiskoilliseen.


title: Glyfáda

text: Glyfáda () on Kreikan kaupunki ja samanniminen kunta (Δήμος Γλυφάδας, "Dímos Glyfádas"), joka sijaitsee Etelä-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 25,366 neliökilometriä ja väkiluku 87 305 (vuonna 2011).


title: Glyfáda

text: Glyfáda sijaitsee Saroninlahden rannalla noin kymmenen kilometriä Ateenan keskustasta etelään. Se on Etelä-Ateenan alueyksikön hallinnollinen keskus ja luetaan osaksi niin kutsuttua Ateenan Rivieraa.


title: Ilioúpoli

text:
Ilioúpoli (; ) on Kreikan kaupunki ja samanniminen kunta (Δήμος Ηλιουπόλεως, "Dímos Ilioupóleos"), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 12,724 neliökilometriä ja väkiluku 78 153 (vuonna 2011).
Ilioúpoli sijaitsee noin viisi kilometriä Ateenan keskustasta eteläkaakkoon. Kaupungissa sijaitsee Ilioúpolin metroasema.


title: Kaisarianí

text: Kaisarianí () on Kreikan kaupunki ja samanniminen kunta (Δήμος Καισαριανής, "Dímos Kaisarianís"), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Koko kunnan pinta-ala on 7,841 neliökilometriä ja väkiluku 26 458. Varsinaisen Kaisarianín kaupungin väkiluku on 26 370 (vuonna 2011).


title: Kaisarianí

text: Kaisarianín kaupunki sijaitsee vain pari kilometriä Ateenan keskustasta itäkaakkoon. Kunnan nähtävyyksiin kuuluu muun muassa bysanttilaisaikainen Kaisarianín luostari.


title: Kaisarianí

text: Kaisarianín kunta muodostuu seuraavista asutuksista:


title: Výronas

text:
Výronas (; kath. Βύρων, "Výron") on Kreikan kaupunki ja samanniminen kunta (Δήμος Βύρωνος, "Dímos Výronos"), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 9,204 neliökilometriä ja väkiluku 61 308 (vuonna 2011).
Výronas sijaitsee noin kolme kilometriä Ateenan keskustasta kaakkoon. Se on nimetty runoilija ja filhelleeni George Gordon Byronin eli lordi Byronin, kreikkalaisittain Výronin, mukaan.


title: Zográfou

text:
Zográfou (; kath. Ζωγράφος, "Zográfos") on Kreikan kaupunki ja samanniminen kunta (Δήμος Ζωγράφου, "Dímos Zográfou"), joka sijaitsee Keski-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnan pinta-ala on 8,517 neliökilometriä ja väkiluku 71 026 (vuonna 2011).
Zográfou sijaitsee noin kolme kilometriä Ateenan keskustasta itään ja se on Ateenan esikaupunkialuetta. Zográfoun kaupunginosiin kuuluu Áno Ilísia, jossa sijaitsee Ateenan yliopiston nykyinen pääkampusalue.


title: Kalamariá

text:
Kalamariá () on Kreikan kaupunki ja samanniminen kunta (Δήμος Καλαμαριάς, "Dímos Kalamariás"), joka sijaitsee Thessalonikin alueyksikössä Keski-Makedonian alueella. Kaupungin ja kunnan pinta-ala on 6,40 neliökilometriä ja väkiluku 91 279 (vuonna 2011).
Kalamariá on Kreikan kymmenenneksi suurin kaupunki. Se kuuluu Thessalonikin metropolialueeseen ja sijaitsee Thermaïkóslahden rannalla Thessalonikin kaakkoispuolella.


title: Kardítsa

text: Kardítsa () on Kreikan kaupunki ja samanniminen kunta (Δήμος Καρδίτσας, "Dímos Kardítsas"), joka sijaitsee Kardítsan alueyksikössä Thessalian alueella. Kaupunki on alueyksikkönsä hallinnollinen keskus. Koko kunnan pinta-ala on 647,6 neliökilometriä ja väkiluku 56 747. Varsinaisen Kardítsan kaupungin väkiluku on 38 554 (vuonna 2011).


title: Kardítsa

text: Nykyinen Kardítsan kunta muodostui, kun Kardítsa, Itamós, Kallífono, Kámpos ja Mitrópoli yhdistyivät vuoden 2011 alussa Kallikrates-suunnitelman mukaisesti.


title: Kardítsa

text: Vuoden 2011 kuntauudistuksesta lähtien Kardítsan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Tríkala

text: Tríkala () on Kreikan kaupunki ja samanniminen kunta (Δήμος Τρικκαίων, "Dímos Trikkaíon"), joka sijaitsee Tríkalan alueyksikössä Thessalian alueella. Kaupunki on alueyksikkönsä hallinnollinen keskus. Koko kunnan pinta-ala on 608,5 neliökilometriä ja väkiluku 81 355. Varsinaisen Tríkalan kaupungin väkiluku on 61 653 (vuonna 2011).


title: Tríkala

text: Tríkalan kunta syntyi, kun Tríkala, Estiaiótida, Faloreía, Kallídendro, Kóziakas, Megála Kalývia, Paliókastro ja Paralithaíoi yhdistyivät vuoden 2011 alussa Kallikrates-suunnitelman mukaisesti.


title: Tríkala

text: Vuoden 2011 kuntauudistuksesta lähtien Tríkalan kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Xánthi

text: Xánthi () on Kreikan kaupunki ja samanniminen kunta (Δήμος Ξάνθης, "Dímos Xánthis"), joka sijaitsee Xánthin alueyksikössä Itä-Makedonian ja Traakian alueella. Kaupunki on alueyksikkönsä hallinnollinen keskus. Koko kunnan pinta-ala on 495,4 neliökilometriä ja väkiluku 65 133. Varsinaisen Xánthin kaupungin väkiluku on 56 122 (vuonna 2011).


title: Xánthi

text: Nykyinen Xánthin kunta muodostui, kun Xánthi ja Stavroúpoli yhdistyivät vuoden 2011 alussa Kallikrates-suunnitelman mukaisesti.


title: Xánthi

text: Xánthin kaupungissa toimii Traakian Demokritos-yliopiston teknillinen tiedekunta.


title: Xánthi

text: Vuoden 2011 kuntauudistuksesta lähtien Xánthin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Olavi Metsistö

text: Onni Olavi Metsistö (s. 14. lokakuuta 1924 Helsinki) on suomalainen unkarinkielisen kirjallisuuden kääntäjä.


title: Neiman Marcus

text: Neiman Marcus on vuonna 1907 perustettu yhdysvaltalainen luksustavaratalojen ketju. Dallasissa Texasissa päämajaansa pitävän yrityksen omistajia ovat vuodesta 2013 olleet kanadalainen eläkesäätiö Canada Pension Plan Investment Board (CPPIB) ja yhdysvaltalainen Ares Management.


title: Neiman Marcus

text: Neiman Marcus myy vaatteita, jalkineita, asusteita, koruja, kosmetiikkaa ja kodintuotteita. Vuoden 2011 lopulla Neiman Marcusilla oli Yhdysvalloissa 43 tavarataloa ja 32 Last Call -nimistä outlet-myymälää. Lisäksi sen tytäryhtiö Neiman Marcus Direct on tehnyt verkkokauppaa vuodesta 1999.


title: Neiman Marcus

text: Neiman Marcus tunnettiin vuosikymmeniä siitä, että se hyväksyi oman luottokorttinsa ohella vain American Express -kortit. Vuoden 2011 lopulla alettiin hyväksyä muutkin luottokortit.


title: Neiman Marcus

text: Yrityksen perustivat Dallasiin vuonna 1907 Herbert Marcus Sr. (1878–1950), hänen sisarensa Carrie Marcus Neiman (1883–1953) sekä tämän aviomies Abraham Lincoln Neiman (1875–1970). Vuonna 1914 valmistui näyttävä Neiman Marcus Building, jossa ketjun lippulaivamyymälä yhä sijaitsee. Vuonna 1926 johtoon astui Herbert Marcusin poika Stanley Marcus (1905–2002), joka alkoi järjestää myymälässä viikoittaisia muotinäytöksiä. Vuonna 1928 Neimanin perhe myi osuutensa Marcusin perheelle. Vasta 1950-luvulla yhtiö alkoi avata uusia tavarataloja, ensimmäisenä Texasin toiseen suurkaupunkiin Houstoniin.


title: Neiman Marcus

text: Vuonna 1969 Marcusin perhe myi yrityksensä Broadway-Hale-yhtiölle. Suvun edustaja Richard Marcus (s. 1938) kuitenkin johti yhtiötä vuoteen 1988 saakka, jolloin Allen Questromista tuli ensimmäinen ulkopuolinen toimitusjohtaja.


title: Neiman Marcus

text: Texasin ulkopuolelle Neiman Marcus alkoi laajeta 1971, kun se perusti tavaratalon Floridan Bal Harboriin. Seuraavina olivat vuorossa Atlanta, Beverly Hills, Chicago, San Francisco ja Las Vegas. Vuodesta 1972 yritys on omistanut myös molemmat Bergdorf Goodman -liikkeet New Yorkin Manhattanilla.


title: Neiman Marcus

text: Vuonna 1987 yritys järjestettiin Neiman Marcus Group -nimiseksi yritysryhmäksi, joka listautui pörssiin. Vuonna 2005 yritys myytiin 5,1 miljardilla dollarilla kahdelle pääomasijoitusyhtiölle, TPG Capitalille ja Warburg Pincusille, ja vedettiin pois pörssistä. Vuonna 2006 yritys avasi neljä uudenlaista, nuorille naisille suunnattua "CUSP by Neiman Marcus" -myymälää.


title: Neiman Marcus

text: Syyskuussa 2013 Neiman Marcusin osti kanadalainen eläkesäätiö Canada Pension Plan Investment Board (CPPIB) ja yhdysvaltalainen pääomasijoittaja Ares Management noin 6 miljardilla dollarilla.


title: Neiman Marcus

text: Vuonna 1938 perustettiin muotisuunnittelijoille tarkoitettu palkinto, "Neiman Marcus Fashion Award", jota on jaettu vuoteen 1969 saakka vuosittain ja sen jälkeen epäsäännöllisemmin. Sen saajia ovat olleet muiden muassa Christian Dior (1947), Gloria Swanson (1950), Grace Kelly (1955), Coco Chanel (1957), Estée Lauder (1962), Valentino Garavani (1967), Armi Ratia (1968), Karl Lagerfeld (1980) ja Miuccia Prada (1995).


title: Neiman Marcus

text: Vuodesta 1939 alkaen Neiman Marcus on julkaissut vuosittain näyttävän joulukatalogin, jossa on esitelty tavanomaisen valikoiman lisäksi tilattavissa olevia huippukalliita ylellisyystavaroita. Jouluna 2011 se tarjosi muun muassa kymmenen kappaleen erää erikoisvärillä maalattuja Ferrari FF -urheiluautoja 395 000 dollarin kappalehintaan. Aiemmat erikoistuotteet ovat ulottuneet 1970-luvun suklaasta valmistetusta "Monopoly"-pelistä (600 dollaria) joulun 2004 oikeaan zeppeliiniin (10 miljoonaa dollaria).


title: Neiman Marcus

text: Joulukuussa 2013 Neiman Marcus joutui vakavan tietomurron uhriksi. Murtautujat saivat käsiinsä yrityksen luottokorttiasiakkaiden henkilötietoja. Samoihin aikoihin murtautujat iskivät vielä pahemmin Target-tavarataloketjun asiakastietoihin.


title: Jordaan Brown

text: Jordaan Brown (s. 13. maaliskuuta 1992 Englanti) on englantilainen jalkapalloilija, joka pelaa Veikkausliigaa Vaasan Palloseuran riveissä. Pelipaikaltaan hän on puolustaja ja hänen pelinumeronaan on 25. Suomeen Brown tuli kesken kauden 2014 ja hänet hankittiin VPS:n riveihin europelien karsintoja ajatellen. Ennen saapumistaan Suomeen Brown hankki pelikokemusta AFC Wimbledonin ja Staines Town FC:n joukkueista.


title: Osmo I. Kaila

text: Osmo Iivari Kaila (s. 6. lokakuuta 1924 Oulu) oli suomalainen Naantalissa asunut kirjailija.


title: Osmo I. Kaila

text: Kailan isä on jääkärimajuri Kaarlo Kaila ja isoisä arkkipiispa Erkki Kaila.


title: Ávdira

text: Ávdira () on Kreikan kylä ja samanniminen kunta (Δήμος Αβδήρων, "Dímos Avdíron"), joka sijaitsee Xánthin alueyksikössä Itä-Makedonian ja Traakian alueella. Koko kunnan pinta-ala on 314,8 neliökilometriä ja väkiluku 19 005. Varsinaisen Ávdiran kylän väkiluku on 1 090 (vuonna 2011). Kunnan kuntakeskus on Geniséa.


title: Ávdira

text: Ávdiran kylä sijaitsee linnuntietä noin 46 kilometriä itään Kaválan kaupungista ja noin 18 kilometriä etelään Xánthin kaupungista. Ávdiran kunta käsittää alueen Traakianmeren rannalta Itä-Makedonian ja Traakian keskiosista. Ávdira on ottanut nimensä antiikin aikaisesta Abderan kaupungista, joka sijaitsi noin kuusi kilometriä etelään nykyisestä kylästä.


title: Ávdira

text: Nykyinen Ávdiran kunta muodostui, kun Ávdira, Sélero ja Vistonída yhdistyivät vuoden 2011 alussa Kallikrates-suunnitelman mukaisesti.


title: Ávdira

text: Vuoden 2011 kuntauudistuksesta lähtien Ávdiran kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Dráma

text: Dráma () on Kreikan kaupunki ja samanniminen kunta (Δήμος Δράμας, "Dímos Drámas"), joka sijaitsee Dráman alueyksikössä Itä-Makedonian ja Traakian alueella. Kaupunki on alueyksikkönsä hallinnollinen keskus. Koko kunnan pinta-ala on 833,0 neliökilometriä ja väkiluku 58 944. Varsinaisen Dráman kaupungin väkiluku on 44 823 (vuonna 2011).


title: Dráma

text: Nykyinen Dráman kunta muodostui, kun Dráma ja Sidirónero yhdistyivät vuoden 2011 alussa Kallikrates-suunnitelman mukaisesti.


title: Dráma

text: Kaupungin nähtävyyksiin kuuluu muun muassa Dráman arkeologinen museo.


title: Dráma

text: Vuoden 2011 kuntauudistuksesta lähtien Dráman kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Constance Talmadge Film Company

text: Constance Talmadge Film Company (tai Constance Talmadge Film Corporation) oli yhdysvaltalainen elokuvatuotantoyhtiö. Constance Talmadge Film Companyn perusti mykkäelokuvan ajan näyttelijä Constance Talmadge vuonna 1917. Teatteri- ja elokuvatuottaja Joseph M. Schenck auttoi Talmadgea perustamaan yhtiötä. Kymmenvuotisen toimintansa aikana elokuvatuotantoyhtiö tuotti Constance Talmadgen 16 elokuvaa. Elokuvayhtiön toiminta päättyi vuonna 1927. Elokuvayhtiön päämaja sijaitsi ensiksi New Yorkissa 1920-luvun alkuun, kunnes yhtiön toiminta siirtyi Los Angelesin Hollywoodiin.


title: Tuulikki Otsola

text: Elli Tuulikki Ylitalo, kirjailijanimi Tuulikki Otsola (20. marraskuuta 1924 Saloinen – 6. helmikuuta 1985 Pello) oli suomalainen kansakoulunopettaja ja kirjailija.


title: Tuulikki Otsola

text: Ylitalo toimi opettajana Pellon Orajärven koulussa yli 30 vuoden ajan. Hän oppilaisiinsa kuului myös tuleva kirjailija Timo K. Mukka, jota Ylitalo tuki ja kannusti kirjoittamaan.


title: Otto Karvinen

text: Otto Karvinen (s. 8. huhtikuuta 1990 Vantaa) on suomalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan oikea laitahyökkääjä. Karvista on luonnehdittu pelityyliltään voimahyökkääjäksi. Hän pelaa useimmiten "rouhijana" alemmissa ketjuissa. Karvinen on tunnettu myös varsin jäähyherkkänä pelaajana, mistä kertoo mm. SM-liigan jäähypörssin voitto kaudella 2014–2015. Hän on ajoittain myös tapellut.


title: Otto Karvinen

text: 5-vuotiaana jääkiekkoilun aloittanut Karvinen on Etelä-Vantaan Urheilijoiden kasvatti. Hän pelasi juniorina sittemmin Kiekko-Vantaassa, josta Karvinen siirtyi C-juniori-ikäisenä Helsingin IFK:hon kaudeksi 2005–2006. Hän voitti joukkueessa A-nuorten SM-hopeaa vuonna 2010. Viimeisellä A-juniorikaudellaan 2010–2011 Karvinen toimi HIFK:n varakapteenina.


title: Otto Karvinen

text: Kaudeksi 2011–2012 Karvinen siirtyi try-out -leirin kautta vuoden mittaisella sopimuksella Mestis-joukkue Jokipoikiin. Hänen tulokaskautensa toi siellä 30 runkosarjaottelussa neljä syöttöpistettä ja 12 playoff-ottelussa tehot 1+1=2. Karvinen voitti kauden päätteeksi Mestis-hopeaa. Kaudella 2012–2013 hän teki Mestiksen yhden kauden piste-ennätyksensä tehoilla 8+13=21. Kaudella 2013–2014 Karvinen sijoittui 113 minuutillaan sarjan jäähypörssissä toiseksi edellään vain Hokin Teddy Da Costa.


title: Otto Karvinen

text: Toukokuussa 2014 Karvinen siirtyi try-outille SM-liigajoukkue Turun Palloseuraan. Hän teki näin ollen miesten pääsarjadebyyttinsä jo joukkueen Mestarien liigan avauskierroksella 22. elokuuta 2014 italialaista HC Bolzanoa vastaan. Karvinen sai ottelussa myös syöttöpisteen Rasmus Kulmalan tekemään maaliin. Saman kuun lopulla hän sai kauden 2014–2015 kattavan sopimuksen TPS:ään. Liigadebyyttinsä Karvinen teki runkosarjan avauskierroksella 12. syyskuuta 2014 Oulun Kärppiä vastaan. Hän sai ottelussa jääaikaa 9.51 minuuttia. Karvinen teki liigauransa avausmaalin 2. lokakuuta 2014 JYPiä vastaan. Hänen osumansa jäi TPS:n 3–2-voittoon päättyneen ottelun ratkaisumaaliksi. Karvinen palkittiin ottelun "Ilta-Sanomien" kahden tähden tähtipelaajana ja Antti Aalto valitsi hänet ottelun legendojen tähtien kakkostähdeksi. Karvisen tulokaskausi toi 52 runkosarjaottelussa tehot 2+6=8 sekä 173 jäähyminuuttia, joilla hän voitti koko SM-liigan jäähypörssin. Karvisesta tuli TPS:n kaikkien aikojen ensimmäinen jäähypörssin voittaja SM-liigassa ja hänen jäähymääränsä on myös seuran historian suurin yhden kauden kauden aikana.


title: Otto Karvinen

text: Kaudeksi 2015–2016 Karvinen siirtyi kaksivuotisella sopimuksella Vaasan Sportiin. Hänen runkosarjansa jäi loukkaantumisen vuoksi kuitenkin vain 20 ottelun mittaiseksi, kuten myös seuraava kausi 2016–2017, joka Karvisella jäi 30 runkosarjaottelun mittaiseksi. Hän pelasi kauden aikana myös kaksi ottelua lainalla Mestis-joukkue Kokkolan Hermeksessä.


title: Otto Karvinen

text: Karvinen siirtyi kaudeksi 2017–2018 1+1-vuotisella sopimuksella Oulun Kärppiin. Hän joutui kauden kuudennessa ottelussa yli kahdeksi kuukaudeksi sivuun polvivamman vuoksi. Kuntouduttuaan Karvinen pelasi marraskuun lopulla kaksi ottelua lainalla Mestis-joukkue Rovaniemen Kiekossa ennen paluutaan Kärppien vahvuuteen. Hän pelasi kauden aikana vain 33 runkosarjaottelua, mutta onnistui tekemään SM-liigan yhden kauden piste-ennätyksensä tehoilla 5+5=10. Karvinen voitti kauden päätteeksi Suomenmestaruuden. Maaliskuussa 2018 Kärpät käytti hänen sopimuksessaan olleen option ja teki Karvisen kanssa vuoden mittaisen jatkosopimuksen. Saman vuoden joulukuussa hän teki seuran kaksivuotisen jatkosopimuksen kevääseen 2021 saakka.


title: Otto Karvinen

text: Karvinen pelasi alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa.


title: Oikeusrealismi

text: Oikeusrealismi on oikeusfilosofian suuntaus, jonka mukaan oikeutta on se säädännäinen oikeus, jonka yhteiskunta hyväksyy toimintaansa ohjaamaan niin viranomaisyhteyksissä kuin yksittäisten kansalaisten arjessa. Oikeusrealismi on vaikuttanut Yhdysvalloissa ja manner-Euroopassa 1800-luvun lopulta lähtien.


title: Oikeusrealismi

text: Oikeusrealismi on toinen oikeuspositivismin pääsuuntauksista, sillä lakien lähteeksi käsitetään lainsäätäjä. Sen mukaan oikeus oli johdettavissa tosiasiallisista tavoista toimia ja oikeutta olivat vain ne oikeussäännöt, joita tosiasiallisesti noudatetaan. Sen merkittäviä edustajia olivat mm. Rudolf von Jhering (1818–1892) ja Alf Ross (1899–1979).


title: Oikeusrealismi

text: Vapaaoikeuskoulu oli oikeusrealismin kehityksen ensimmäinen vaihe. Se syntyi käsitelainopin vastustajien aloitteista: oikeuden tulkinnassa alettiin ottaa huomioon tuomarin oikeudenmukaisuuskäsityksen vaikutus, eli se, kuinka oikeuden elävien soveltajien mielipiteet vaikuttavat kirjoitetun lain tulkintaan. Lisäksi ratkaisuharkinnan vapauden merkitystä korostettiin. Vapaaoikeuskoulu kehittyi manner-Euroopassa.


title: Oikeusrealismi

text: Intressilainopin perustajana pidetään Rudolf von Jheringiä, joka 1800-luvun lopun teoksellaan "Der Kampf ums Recht"' esitteli maailmalle, että "tarkoitus on kaiken luoja" myös oikeuden kannalta. Nyt oikeutta katsottiin yhteiskunnan kannalta: lait (ja päätökset) miellettiin yhteiskunnan keinoiksi saavuttaa tavoitteensa. Lainsäädäntö ja tuomioistuinratkaisut olivat sidoksissa erilaisiin yhteiskunnallisiin intresseihin.


title: Oikeusrealismi

text: Skandinaavinen oikeusrealismi syntyi 1920-luvulla. Lähtökohtana oli reagointi Axel Hägerströmin esittämään metafysiikan kritiikkiin. Hägerström väitti, että juridiset oikeudet ja velvollisuudet olivat vailla järjellisiä perusteita ja että näillä kielellisillä käskyillä jne. haluttiin vain vaikuttaa ihmisten käsityksiin harhauttavasti. Norjan, Ruotsin ja Tanskan realistit pyrkivät osoittamaan Hägerströmin väitteet epätosiksi ja puhdistamaan oikeuden maineen. Kysymykset olivat usein kielellis-mentaalisia: mitä henkilöllä on mielessään, kun hän tekee oikeudellisen väitteen? Uppsalan koulukunnan edustajia olivat muun muassa Alf Ross, Per Olof Ekelöf ja Vilhelm Lundstedt. Rossin tuomarinideologia viittaa tuomarikunnan kollektiivisesti hyväksymään tulkintaoppiin, toisin kuin amerikkalaisten oikeusrealistien koulukunnassa käsitetään.


title: Oikeusrealismi

text: Amerikkalainen oikeusrealismi kehittyi erillään eurooppalaisesta. Sen valtakausi ajoittuu 1920-, 1930- ja 1940-luvuille. Huomio kiinnitettiin viranomaisten ja tuomioistuinten ratkaisuihin (law in action). Vain näiden tosiasiassa soveltamat ja siten vahvistamat säännöt käsitettiin oikeudeksi, kun taas lainsäädäntö (law in books) oli vain aidon oikeuden raaka-ainetta. Amerikkalaisen realismin tuomarinideologia viittaa ratkaisuperusteisiin, joita ei ole virallisessa oikeuslähdeopissa tunnustettu, kuten tuomarin omakohtaiset ennakkoluulot ja hänen yhteiskunnalliset arvonsa.


title: Diana Nuțeanu

text: Diana Nuțeanu (s. 1. joulukuuta 1967 Bukarest) on romanialainen säveltäjä. Hän aloitti muodolliset pianonsoiton opintonsa vuonna 1978. Myöhemmin hän opiskeli sävellystä Dan Constantinescun johdolla Bukarestin kansallisessa musiikkiyliopistossa (1986–1990), jossa hän vielä täydensi opintojaan vuoteen 1991 saakka. Hän osallistui myös Darmstadtin kursseille (1992) ja sai sävellysopetusta Franco Donatonilta Accademia Musicale Chigianassa Sienassa (1993). Nuțeanu sai filosofian tohtorin arvon musiikkitieteessä Bukarestin kansallisesta musiikkiyliopistosta vuonna 2001.


title: Diana Nuțeanu

text: Nuțeanu on toiminut myös kapellimestarina ja esiintynyt pianistina kuorojen kanssa. Näihin kuoroihin kuuluu Fortis, jota Nuțeanu oli mukana perustamassa vuonna 1994. Hän on toiminut opetustehtävissä Colegiul Național Elena Cuzassa (1990–95), josta hän siirtyi Bukarestin kansallisen musiikkiyliopiston henkilökuntaan.


title: Diana Nuțeanu

text: Nuțeanu tuotantoon kuuluu palkittu "Kolme miniatyyriä" suurelle orkesterille (1989). Hän on säveltänyt myös kuoromusiikkia, sonatiinin pianolle (1987) ja lukuisia kamarimusiikkiteoksia, kuten puhallinkvinteton (1988) ja jousikvarteton (1989).


title: Pilapiirros

text: Pilapiirros tai pilakuva on huvittavaksi tarkoitettu, usein karrikoitu piirros, joka voi olla visuaalista satiiria, kritiikkiä, huumoria ja ivaa.


title: Pilapiirros

text: Pilapiirroksia on poliittisia ja ei-poliittisia. Tutkijoiden mukaan poliittiset pilapiirrokset ovat saaneet elinvoimaa yhteiskunnan kriisi- ja kuohuntakausista.


title: Pilapiirros

text: Pilapiirrokset kohtasivat ensimmäiset menestyksensä Ranskan ja Italian suljetuissa ja aristokraattisissa hoveissa, joissa kierteli pilakuvia henkilöistä. Laajempi menestys niillä oli Englannissa 1700-luvulla, jossa julkaistiin ensimmäinen kirja aiheesta, Mary Darlyn "A Book of Caricaturas" (noin 1762). James Gillray (1757–1815) on eräs 1700-luvun suuria englantilaisia pilapiirtäjiä.


title: Pilapiirros

text: Karikatyyrit yleistyivät tullessaan sanomalehtiin 1800-luvun alussa, jolloin suosioon tulivat poliittiset pilapiirrokset. Karikatyyrien kohteet saattoivat olla suuria vallanpitäjiä, jotka eivät useinkaan pitäneet piirustuksista. Pilakuvista tuli näin kepposten, kujeiden ja ilkikurisuuden temmellyskenttä.


title: Pilapiirros

text: Eri maissa julkaistut kuuluisat pilalehdet alkoivat ilmestyä 1800-luvulla. Ranskan "La Caricature" alkoi ilmestyä 1830, Englannin "Punch" 1841 ja Saksan "Fliegende Blätter" 1844 ja "Simplicissimus" (ilmestyi 1896–1944) ja Ruotsin 1862 perustettu "Söndags-Nisse".


title: Pilapiirros

text: Taiteenala koki renessanssin ensimmäisen maailmansodan jälkeen. Pilapiirroksiin tuli myös hauskuutta, väriä ja viehkeyttä aikaisempien rujojen ja ilkeiden sävyjen lisäksi.


title: Pilapiirros

text: Suomessa pilapiirrosten historia alkaa 1880-luvulla. Vaikka aikaisemmin oli julkaistu useita pilakuvia, edellytykset niiden säännölliselle julkaisemiselle syntyivät. Poliittisia suomalaisia pilapiirroksia tutkinut Marja Ylönen toteaa tämän johtuneen painotekniikan kehittymisestä, vaurauden ja lehtitilausten lisääntymisestä, vakiintuneesta valtiopäivälaitoksesta ja siksi, että darvinismi ja liberalismi alkoivat tulla auktoriteettiuskoisen maailmankatsomuksen sijalle.


title: Pilapiirros

text:
Pilapiirrokset aiheuttivat Suomen suuriruhtinaskunnassa joitakin rangaistustoimia. "Matti Meikäläinen" -lehdessä 14. huhtikuuta 1899 julkaistu kuva otsikolla "Kyyrölän kummalliset koulurettelöt" aiheutti lehden lopettamisen, sen jälkeen kun se oli saanut useita varoituksia viranomaisilta.
Toisella venäläistämiskaudella tapahtui kaksi pilapiirroksen sensurointia.


title: Pilapiirros

text: Eric Vasström, jota pidetään eräänä ensimmäisistä suomalaisista ammatillisista pilapiirtäjistä, tuomittiin vankilaan piirustuksestaan, joka julkaistiin pilalehti "Fyrenissä" heinäkuussa 1913. Kuva oli osa piirrossarjaa otsikolla ”Kesähuvia hoveissa”, joka käsitteli eräitä tapauksia Euroopan hoveissa. Syytteen ja tuomion aiheuttanut piirustus liittyi Venäjän hovin oleskeluun Suomenlahden saaristossa ja sen osallistumiseen Paatiossa pidettyihin ulkoilmatansseihin. Kuva esitti kookasta renkimiestä tanssimassa hovinaisen kanssa ja sen teksti kuului: ”Venäjän hovi tanssii Paatiossa.” Painoylihallitus katsoi kuvan loukkaavan keisariperheen jäseniä. Helsingin raastuvanoikeus vapautti "Fyrenin" syytöksistä, kuten myös Turun hovioikeus. Senaatin oikeusosasto kuitenkin kumosi hovioikeuden vapauttavan päätöksen ja tuomitsi taiteilija Eric Vasströmin ja lehden toimittaja Rafael Lindqvistin kolmeksi kuukaudeksi vankeuteen. Syyllisiksi tuomitut kärsivät vankeusrangaistuksensa Hämeenlinnan lääninvankilassa.


title: Pilapiirros

text: Majesteettirikokseen syylliseksi tuomittiin myös vasemmiston pilalehti "Kurikassa" julkaistu piirros ja vankilaan lähti lehden vastaava toimittaja Albin Karjalainen.


title: Pilapiirros

text: Tutkija Marja Ylönen toteaa, että yli satavuotiaan kotimaisen pilapiirroksen kuvastossa poliittinen historia esiintyy:Ylösen mukaan Suomen ja Venäjän/Neuvostoliiton/Venäjän välisiä suhteita käsittelevät piirrokset ovat tyypillisiä suomalaiselle pilakuvastolle, jossa monet muut teemat ovat samoja kuin muissa maissa. Itänaapurin ylivaltaan liittyvä kritiikki kulkee punaisena lankana siinä kertomuksessa, minkä piirrokset Suomesta välittävät. Tutkija toteaa, että se on perusteema, joka ei ole hävinnyt kuvastosta vielä 2000-luvullakaan.


title: Pilapiirros

text: Vuonna 2006 yksityishenkilö teki tutkintapyynnön valtakunnansyyttäjänvirastoon kristinusko-aiheisten pilakuvien julkaisemisesta Vapaa-ajattelijain liiton verkkosivuilla. Apulaisvaltakunnansyyttäjä Jorma Kalske päätti vuonna 2007 olla nostamatta syytteitä. Hänen mukaansa liiton puheenjohtaja Robert Brotherus ja pilakuvien piirtäjä Osmo Tammisalo eivät syyllistyneet sen enempää kiihottamiseen kansanryhmää vastaan kuin uskonrauhan rikkomiseenkaan. Pilapiirtäjä piti tutkintapyyntöä perustuslain turvaaman sananvapauden kannalta surullisena asiana. "Helsingin Sanomissa" Tammisalo totesi kertoneensa kuulusteluissa, että väitteitä arvostelevan tarkastelun kieltäminen olisi totalitarismia. ”Koska kaikki kristinuskon perusväittämät ovat ristiriidassa luonnontieteiden kanssa, kenen tahansa, joka osaa arvioida todisteita, velvollisuus on kritisoida näitä väittämiä, tarvittaessa satiirin keinoin.” Robert Brotherus näki tutkintapyynnön taustalla Muhammad-pilakuvista nousseen jupakan.


title: Pilapiirros

text: Vuonna 2009 Vihreässä Langassa julkaistussa sarjakuvassa Israelin lipun kuusisakaraista Daavidin tähteä verrattiin hakaristiin. Kristillisdemokraattien ja Suomen juutalaisten taholta lehteä syytettiin juutalaisvastaisuudesta. Lehti kiisti väitteet.Syyskuussa 2005 tanskalainen sanomalehti Jyllands-Posten julkaisi pilakuvia profeetta Muhammadista. Tämä suututti maailman muslimeja. Mielenosoitukset voimistuivat alkuvuodesta 2006, kun islamilaisissa maissa osoitettiin mieltä Tanskan pääministerille, poltettiin Tanskan lippuja ja boikotoitiin tanskalaisia elintarvikkeita. Pilakuvakohu aiheutti keskustelua länsimaisesta sananvapaudesta ja uskonnollisesta pyhyydestä.


Transatlanttinen kauppa- ja investointikumppanuus, lyhennys TTIP englannin sanoista "Transatlantic Trade and Investment Partnership" on Yhdysvaltain ja Euroopan unionin vapaakauppaa lisäämään tarkoitettu kauppasopimus. Vapaakauppasopimusta vastustavan Donald Trumpin valinta pysäytti TTIP:n valmistelun tilapäisesti. Sen sijaan samantapainen Kanadan ja EU:n CETA-sopimus solmittiin samana vuonna 2016.


title: Transatlanttinen kauppa- ja investointikumppanuus

text: TTIP-sopimus tunnettiin reilu vuosikymmen sitten myös nimellä TAFTA englannin sanoista "Transatlantic Free Trade Agreement."


text: Kesällä 2013 alkaneet neuvottelut ovat kesken, eivätkä ne ole julkisia. Toteutuessaan sopimus kattaisi 50 % maailman BKT:sta.


text: TTIP:n tarkoitus on poistaa yritysten päällekkäistä sääntelyä, vapauttaa kilpailua ja luoda EU:n ja Yhdysvaltojen välille yritysten ja valtioiden välisiä riitoja koskeva investointisuojajärjestelmä. Tarkoitus on myös poistaa tullimaksuja, mutta se ei ole sopimuksen olennaisin osa, koska EU:n ja Yhdysvaltain väliset tullimaksut ovat jo hyvin alhaiset.


text: Sopimuksella pyritään erityisesti poistamaan muita kaupan esteitä, kuin tullimaksuja (NTM, ). Muut kaupan esteet tarkoittavat lakeja, asetuksia, toimintaperiaatteita tai ehtoja ja rajoituksia, joita eri maiden hallitukset ja valtiolliset viranomaiset ovat säätäneet. Ne voivat olla myös yksityisten yritysten käytäntöjä tai kieltoja, jotka suojaavat kotimaista teollisuutta ulkomaiselta kilpailulta.


text: Muut kaupan esteet kuin tullimaksut nostavat viennin kustannuksia joillain aloilla keskimäärin jopa 73 % tuotteen loppuhinnasta (eli vajaat 300 % alkuperäisestä hinnasta), kun tullimaksut ovat vain 0–15 %. Siksi niiden poistaminen voi olla paljon merkittävämpää kuin tullien poistaminen. Euroopan komission arvion mukaan 80 prosenttia taloushyödyistä tulee muista kuin tullimaksuja koskevien kaupan esteiden purkamisesta.


text: Kaupan esteet rajoittavat kilpailua ja siten lisäävät markkinoilla jo olevien suuryritysten monopolistisia voittoja eli ”ylituottoja”. Niiden poistaminen sekä pienentää ylivoittoja että yleensä myös tuottaa kuluttajille halvempia hyödykkeitä ja laajemman valikoiman pientenkin yritysten päästessä markkinoille.


text: Esteiden purkamisen merkitys on kaksitahoinen; jos EU:n ja USA:n omat standardit heikkenisivätkin, voisi niiden sopimat muita korkeammat standardit ympäristön, kuluttajansuojan ja työntekijöiden oikeuksien suhteen levitä myös muualle maailmaan.


text: Ranskan vaatimuksesta audio-visuaaliset tuotteet eli media ja peliala on rajattu vapaakaupan ulkopuolelle. Yhdysvallat taas on suhtautunut nihkeästi rahoitusmarkkinoiden säätelyn mukanaoloon sopimuksessa, sillä se pitää EU:n rahoitussääntelyä liian löysänä.


text: Pääministerinä toimineen Alexander Stubbin mukaan TTIP turvaa Suomen vientiä, talouskasvua ja työpaikkoja. Kriitikot ovat katsoneet sopimuksen heikentävän niin ympäristönsuojelua, työläisten vapaata järjestäytymistä, kuluttajaturvallisuuslakia kuin elintarviketurvallisuuslakiakin.


text: SAK:n ja Suomen Yrittäjien asiantuntijoiden mukaan etenkin pk-yritysten ongelmana ovat kaksinkertaiset lupa- ja hyväksymismenettelyt, joita TTIP:n myötä yhdenmukaistettaisiin ja jotka näin leviäisivät laajemmallekin. Suomalaiset pk-yritykset työntekijöineen hyötyisivät huomattavasti tästä. Ne voisivat palkata lisää väkeä ja maksaa suurempia palkkoja ja veroja. Jo ennen tätä Yhdysvallat on Suomen tärkein vientimaa ja sopimus on laskettu suomalaisille edulliseksi. Monet väitetyt uhkakuvat eivät asiantuntijoiden mukaan kestä tarkastelua.


text: SAK:n ja Suomen Yrittäjien asiantuntijoiden mukaan TTIP-sopimus johtaisi Euroopan ja Yhdysvaltojen sopimien sääntöjen leviämiseen ympäri maailmaa. Nämä ympäristönsuojeluun, ihmisoikeuksiin, työntekijöiden oikeuksiin, korruptioon, internetin vapauteen ym. liittyvät säännöt muuttaisivat maailmantalouden nykyistä kestävämmäksi. Näin Suomessakin kestävästi toimivat yritykset työntekijöineen pääsisivät globalisaation voittajiksi.


text: Kokoomuksen europarlamentaarikko Sirpa Pietikäinen pitää uhkana torjunta-aineisiin ja kemikaaleihin liittyvän sääntelyn yhdenmukaistamista, sillä säätely on Yhdysvalloissa löyhempää kuin Euroopan unionin alueella.Vuoden 2016 neuvottelumuistioiden mukaan Yhdysvallat vaatii EU:ta osana sopimusta kumoamaan hormoni- ja geenimuunnellun lihan kiellon. Hormoniliha tarkoittaa kasvuhormoneilla nopeutetusti kasvatetun lihakarjan lihaa. Yhdysvallat vaatii myös jokaiselle säännölle tieteellisesti todistetut perusteet. EU taas hyväksyy perusteluksi kokemukset kuluttajasääntöjen toimivuudesta (varovaisuusperiaate). Esimerkiksi kloorilla pesty kananliha pitäisi erikseen kyetä todistamaan haitalliseksi, jotta kloorin käytön voisi kieltää.


text: EU:n kauppakomissaari Cecilia Malmströmin mukaan muistiot kertovat vasta EU:n ja Yhdysvaltain neuvotteluasemista. Hän vakuuttaa, ettei EU:n tekemä kauppasopimus koskaan alenna kuluttajien suojaa, elintarvikkeiden turvallisuutta tai ympäristönsuojelua.


text: Neuvottelutoimeksiannon mukaan "sopimuksella pyritään myöntämään tehostettu vastavuoroinen pääsy julkisten hankintojen markkinoille kaikilla hallinnon tasoilla (valtakunnallisella, alue- ja paikallistasolla) sekä julkisten palvelujen alalla, jotta voidaan kattaa tällä alalla toimivat yritykset" mitä ei voitaisi toteuttaa ilman merkittävää julkisen sektorin purkua.


text: Neuvotteluista on kerrottu, että kaikkia julkisia palveluja, kuten terveydenhuolto- ja koulutuspalveluja, tuottavia tahoja tulisi kohdella valtio-omisteisina yrityksinä. Näin ollen niitä kohdeltaisiin samalla tavoin kuin muitakin yrityksiä. Sopimuksien mukaan kerran yksityistettyjä palveluita ei voisi enää muuttaa julkisiksi.


text: Ammattiliitto Pron kansainvälisten asioiden päällikkö Matti Koskinen on huolissaan siitä, että neuvotteluissa ei ole tarkennettu, mitä sopimuksen keskeinen tavoite purkaa "tarpeetonta säätelyä" käytännössä tarkoittaa ja vaikeutetaanko sillä työelämän perusoikeuksia kuten oikeutta järjestäytyä. Yhdysvallat tunnustaa kansainvälisen työjärjestö ILO:n perussopimuksesta vain pari kohtaa, mutta ei esimerkiksi vapaata järjestäytymisoikeutta. Yhdysvalloissa järjestäytymisaste on alhainen ja yhdysvaltalaisyhtiöt estävät herkästi työntekijöidensä järjestäytymistä myös muualla maailmassa.


text: Meppi Miapetra Kumpula-Natrin (sd) mukaan TTIP-sopimus voisi parantaa työntekijöiden oikeuksia ja ympäristölainsäädäntöä. Kiinassa tehdään Aasian laajuista kauppasopimusta, jossa ole ole lähes mitään työehdoista. Yhdysvallat on Guatemalan kanssa solmimansa kauppasopimuksen kautta vaatia Guatemalaa vastuuseen kymmenien ay-aktiivien tapoista.


text: Arviot sopimuksen talousvaikutuksista vaihtelevat. Euroopan komissio arvioi EU:n BKT:n nousevan 120 miljardilla eurolla vuoteen 2027 mennessä. Luku on EU:n kannalta lähes merkityksettömän pieni. Sopimuksen tärkeimpänä vaikutuksena pidetäänkin sitä, että EU ja Yhdysvallat pystyvät määrittämään maailmanlaajuisen kauppa- ja investointipolitiikan sääntöjä ja tulevaisuutta.


text: Vuonna 2009 komission tilaama tutkimus arvioi, että jos sopimuksessa saadaan poistettua puolet kaupan muista esteistä kuin tulleista, hyöty EU-maissa olisi 0,7 % EU:n kansantuotteesta eli 122 miljardia euroa vuodessa. Yhdysvalloille hyödyn arvioitiin tuolloin olevan 0,3 % BKT:stä eli 41 miljardia euroa.


text: "Centre for Economic Policy Research" eli CEPR arvioi vuonna 2013, että suorat hyödyt EU:lle olisivat vuoteen 2027 mennessä arvion mukaan 39,8–70,82 miljardia euroa.


text: Paljon siteeratun CEPR:n luvut poikkeavat merkittävästi esimerkiksi taloustieteilijä Jeronim Capaldon luvuista. Capaldon arvioiden mukaan sopimuksen aiheuttamien nettoviennin menetysten myötä erityisesti Pohjois-Euroopan maissa nähtäisiin työpaikkojen menetyksiä ja tulotason laskua. Palkansaajien osuus kansantulosta supistuisi, minkä takia talous hidastuisi entisestään. Lisäksi tulonsiirrot palkansaajilta pääomalle johtaisivat valtioiden verotulojen menetyksiin, mikä johtaisi valtiontalouksien vajeiden kasvuun ja rahoitusten vakauksien heikkenemiseen. Tämä taas aiheuttaisi pitkällä aikavälillä makroekonomista epävakautta. Voittojen ja sijoitusten varassa kansantalous työllistäisi entistä vähemmän ja aiheuttaisi samalla tuloerojen voimakasta kasvua. Jeronim Capaldo on arvioinut, että yhtälön seurauksena myynti ei enää nousisi, jolloin talousekonomia nojaisi lopulta arvopaperisijoituksiin ja niiden arvonnousuun.


text: Kauppalehden analyysin mukaan EU:n sisämarkkinoiden perusteella voi päätellä, että kaupan esteiden purkaminen voi ensi alkuun kasvattaa kaupankäyntiä ja taloutta enemmän kuin se vie työtä maasta toiseen tai aiheuttaa muuta haittaa. Vapaakauppa EU:n sisämarkkinoilla ei kuitenkaan ole taannut kaikkien maiden, yritysten tai kotitalouksien vaurastumista tai hyvinvointia, eikä se ole estänyt EU-työttömyyden nousua pahemmaksi kuin ennen sisämarkkinoita. Suomikin on osa maailman suurinta tulliliittoa, mutta Suomen talous oli silti seitsemättä vuotta taantumassa vuonna 2015.


text: Sopimus voisi johtaa siihen, että EU ja USA voisivat välttää kaksinkertaiset standardit ja luoda maailmanlaajuisia standardeja sen sijaan, että ne ja niiden yritykset joutuisivat mukautumaan nousevien talousmaiden luomiin standardeihin (suurimpina Kiina, Intia ja Brasilia). EU pyrkii saamaan USA:n luopumaan öljyn ja kaasun vientirajoituksistaan vapautuakseen riippuvuudestaan Venäjästä. Komission mukaan sopimus on myös arvovalinta, jolla EU sitoutuu osaksi "läntistä kulttuuria", eikä "itää".


text: Sussexin yliopiston talousprofessori Alan Wintersin mukaan EU:n ja Yhdysvaltain välinen kaupan mahdollinen kasvu tapahtuu Kiinan tai muiden sopimuksen ulkopuolelle jäävien maiden kustannuksella, sillä se syrjäyttää niiden kotimaisia yrityksiä. Siten sopimus ei edistä ulkopuolelle jäävien maiden halukkuutta lisätä vapaakauppaa.


text: EU-komissio kaavailee TTIP:istä koko maailmalle malliesimerkkiä uusista kauppa- ja sijoitussopimuksista eli sopimus saattaa vaikuttaa laajemmin maailmanlaajuisen kauppapolitiikan suuntaan. Sopimus saattaa toimia kehitysmaiden ja TTIP-maiden välisten kauppaneuvotteluiden mallina tulevaisuudessa ja vaikuttaa siihen, miten kehitysmaiden tuotteet pääsevät jatkossa EU:n ja Yhdysvaltojen markkinoille. Esimerkiksi tiukat alkuperää koskevat säännöt saattaisivat tarkoittaa, että kehitysmaista tulevia raaka-ainetta ei saisi käyttää EU:n ja Yhdysvaltain välisessä kaupassa. EU:n ja Yhdysvaltojen markkinoiden yhdistyminen lisää kilpailua, mikä tukee eniten kilpailukykyisimpiä tuottajamaita. Toisaalta yhdenmukainen sääntely TTIP-alueella helpottaa kehitysmaiden vientiä TTIP-alueelle, koska tuotteiden tarvitsee noudattaa vain yksiä standardeja. Matalimpien arvioiden mukaan TTIP:n voimaantulo saattaa laskea kehitysmaiden BKT:tä jopa yli kaksi prosenttia.


text: Helmikuussa 2016 Euroopan komission ei ollut vielä saanut valmiiksi TTIP:tä koskevaa kestävyysvaikutusarviointiaan. Lissabonin sopimuksen artiklan 208 mukaan EU:n pitää huomioida kehityspolitiikansa tavoitteet kaikessa politiikassa, jolla on todennäköisiä vaikutuksia kehitysmaihin.


text: "Corporate Europe Observatory" (CEO) -kansalaisjärjestön mukaan sopimus saattaa johtaa siihen, että maailmanlaajuisesti alentuneiden standardien ohella EU ja USA joutuvat noudattamaan jatkossa enemmän ylikansallisten suuryritysten tahtoa solmiessaan uusia lakeja ja asetuksia.


text: Vapaakauppasäännösten mukaan paikallista yritystoimintaa ei saa erityisesti tukea kansainvälisen edelle, sillä neuvottelutoimeksiannon mukaan sopimuksella halutaan "samalla varmistaa, että [markkina-alueelle tulevan toimijan] kohtelu ei ole epäedullisempi kuin alueelle sijoittautuneille toimijoille myönnettävä kohtelu.


text: Useiden kansalaisjärjestöjen mielestä sopimus uhkaa demokratiaa siirtämällä valtaa suuryrityksille.


text: Kansainvälisen oikeuden tutkija Martti Koskenniemen mukaan jos TTIP-sopimus olisi voimassa ja esimerkiksi sähkönsiirtoyhtiö Carunan osakkeenomistajina olisi yhdysvaltalaisia sijoittajia, he voisivat uhata haastaa Suomen oikeuteen hinnankorotusten estämisestä ja tulomenetyksistään. Pelkkä välimiesoikeudenkäynti maksaisi keskimäärin kahdeksan miljoonaa dollaria minkä lisäksi mahdolliset vahingonkorvaukset voisivat olla monikymmenkertaisia. Vastaavanlainen investointisuojauhka on myös EU:n ja Kanadan välisessä CETA-sopimuksessa, jota ei ole vielä ratifioitu. Caruna on 40 %:sti kanadalaisten omistama.


text: Ympäristöjärjestö Greenpeace sai keväällä 2016 haltuunsa salaisia neuvottelujen kokousmuistioita, joiden mukaan Yhdysvaltojen tavoitteena on TTIP:n avulla alentaa tai kiertää EU:n ympäristönsuojelustandardeja. Muistiot sisälsivät esimerkiksi heikennyksiä ilmastonsuojeluun. Neuvotteluissa ei ole mainittu ympäristöoikeuden varovaisuusperiaatetta, mikä järjestön mukaan merkitsee muun muassa sitä, ettei valvovien viranomaisten kyky riitä valvomaan vaarallisten aineiden käyttöä. Muistion mukaan Yhdysvallat vaatii EU:ta kumoamaan sen säännöt, jotka kieltävät eläinkokeet kosmetiikassa ja hormonilihan eli kasvuhormonien käytön lihakarjan kasvun nopeuttamiseen.


text: TTIP-sopimukseen suunniteltu investointi- eli sijoitussuoja tarkoittaa, että kansainväliset yritykset voisivat haastaa valtioita oikeuteen, jos yritysten sijoitukset eivät niiden mielestä saa oikeudenmukaista ja tasa-puolista kohtelua tai suojaa. Sijoittaja voisi viedä riidan joko kansalliseen tuomioistuimeen tai kansainväliseen välimiesoikeuteen. Investointisuojan tarkoitus on tarjota yrityksille vakaa ja ennakoitava toimintaympäristö.


text: Yksityisten välimiesoikeuksien päätöksistä ei ole valitusoikeutta. Välimiesmenettelyssä molemmat osapuolet nimittävät yhden välittäjän ja välittäjät valitsevat yhdessä kolmannen välittäjän puheenjohtajaksi. Suomen ulkoministeriön mukaan kauppariitoja soviteltaisiin pääasiallisesti Haagin pysyvässä välitystuomioistuimessa, Tukholman kauppakamarin välityslautakunnassa, Maailmanpankin alaisessa ICSIDissä ("International centre for settlement of investment disputes") tai suomalaisessa välimiesmenettelyssä.


text: Syyskuussa 2015 EU-komissio esitti välimiesoikeuden sijaan kompromissina Yhdysvaltain ja EU:n perustamaa julkista kauppatuomioistuinta, jossa olisi palkatut, pysyvät ammattituomarit ja valitusoikeus. Ehdotus oli seurausta EU-parlamentin ja kansalaisjärjestöjen kritiikistä välimiesoikeutta kohtaan. Vuoden 2016 neuvottelumuistioiden mukaan Yhdysvaltain hallitus ei ole suostumassa EU:n vaatimaan malliin.


text: SAK, EK ja MTK vaativat investointisuojaa TTIP:hen, koska se toisi kasvua, kilpailukykyä ja työpaikkoja.


text: Suomen ulkoministeriön mukaan TTIP-sopimukseen suunnitellaan samantapaista investointisuojaa () kuin Suomen nykyisiin 65 investointisuojasopimukseen. Suomi ei ole kertaakaan joutunut investointiriidan kohteeksi. Ulkoministeriön mukaan sopimuksella investointisuojineen pyritään takaamaan suomalaisten sijoitusten oikeudenmukainen ja tasapuolinen kohtelu Yhdysvalloissa ja siten tukemaan täkäläisten yritysten kasvua ja kilpailukykyä. Samalla pyritään lisäämään Suomen houkuttelevuutta niin, että Suomeen tulisi työllisyyttä parantavia amerikkalaisia sijoituksia. Sopimus esimerkiksi kieltää pakkolunastamasta yrityksiä muutoin kuin yleisen edun vaatiessa, ja silloinkin lunastus pitää tehdä syrjimättä ja oikeudenmukaisella korvauksella.